Πρεβεζιάνου Ελισάβετ Σύμβουλος Ψυχικής Υγείας - Ψυχοθεραπεύτρια\nΕπτανήσου 2, Κηφισιά, Αττική\nΗ Πρεβεζιάνου Ελισάβετ είναι Σύμβουλος Ψυχικής Υγείας - Ψυχοθεραπεύτρια και διατηρεί ιδιωτικό γραφείο στην Κηφισιά. Σπούδασε Συμβουλευτική Ψυχολογία - και είναι κάτοχος Diploma in Counselling Psychology (Edexcel International, United Kingdom) - και Κοινωνιολογία (Πάντειο Πανεπιστήμιο). Μετεκπαιδεύτηκε ως Σύμβουλος Ομάδων και Οργανισμών στον Ελληνικό Οργανισμό Παιδείας και Ψυχοθεραπείας στην Ομαδική Ανάλυση και στη συνέχεια ως Ψυχοθεραπεύτρια στην Ελληνική Εταιρεία Υπαρξιακής Ψυχολογίας ’Γίγνεσθαι’. Συνέχισε τη μεταπτυχιακή της εκπαίδευση στην Ανώτατη Σχολή Παιδαγωγικής και Τεχνολογικής Εκπαίδευσης, στο πρόγραμμα ειδίκευσης στη Συμβουλευτική και στον Επαγγελματικό Προσανατολισμό. Είναι εκπαιδεύτρια σχολών γονέων του Ιδρύματος Νεολαίας και δια Βίου Μάθησης του υπουργείου Παιδείας και Επιστημονικός Συνεργάτης του προγράμματος Αριάδνη για τον εθισμό των εφήβων στο διαδίκτυο. Παράλληλα, είναι συγγραφέας και το έργο της περιλαμβάνει επιστημονικά συγγράμματα, ποίηση και λογοτεχνία. Παρέχει συμβουλευτική υποστήριξη και ψυχοθεραπεία σε ανθρώπους με προβλήματα συμπεριφοράς και σχέσεων, σε ενήλικες, ζευγάρια, σε γονείς και εφήβους. Μέσα από τη θεραπευτική της προσέγγιση αλλά και τη φιλοσοφία ζωής της αντιμετωπίζει κάθε ανθρώπινη ύπαρξη σαν μοναδική, μη εστιάζοντας στο σύμπτωμα (φοβία, εμμονή, πανικό) χωρίς βέβαια να το παραβλέπει, αλλά στοχεύοντας στην ανάδειξη όλου του δυναμικού μέσα από τη σύνθεση των φωτεινών και των σκοτεινών πλευρών της ύπαρξης. Συνεργάζεται με το Satoriland, τόπο συνάντησης - έκφρασης - δημιουργίας - θεραπείας όπου και συντονίζει θεραπευτικές ομάδες, ομάδες αυτογνωσίας και ομάδες αυτογνωσίας μέσω τέχνης. Βρίσκεται σε διαρκή εποπτεία και διατηρεί συνεργασία με ψυχίατρο και ειδικό παιδαγωγό. Τέλος, είναι μέλος της Ελληνικής Εταιρείας Συμβουλευτικής και της Ελληνικής εταιρείας Συμβουλευτικής και Προσανατολισμού.\nΠαναγιώτης Ρ 2 Δεκεμβρίου 2019\nΠαναγιώτης Ρ Μέλος από 24 Νοεμβρίου 2019 Επιβεβαιωμένη αξιολόγηση 1 αξιολόγηση στο doctoranytime\nΑΓΓΕΛΟΣ Σ 4 Ιουνίου 2019\nΑΓΓΕΛΟΣ Σ Μέλος από 27 Μαΐου 2019 Επιβεβαιωμένη αξιολόγηση 1 αξιολόγηση στο doctoranytime\nΜαριεττα Β 14 Μαΐου 2019\nΜαριεττα Β Μέλος από 2 Μαΐου 2019 Επιβεβαιωμένη αξιολόγηση 1 αξιολόγηση στο doctoranytime\nΈπειτα από κάποιες συνεδρίες με την Κυρία Πρεβαζιανου νιώθω παρά πολύ ικανοποιημένη με τον ανθρώπινο και επαγγελματικό τρόπο που προσεγγίζει τις συναντήσεις μας.Μου βγαζει μια ηρεμία και η ίδια αλλά και ο χώρος συνάντησης.Ασφάλεια για να εκφραστώ και μια απλότητα που μ έκανε να νιώσω άνετα και να θέλω να συνεχίσω την ψυχοθεραπεία.Την προτείνω σίγουρα!\nΓιάννης Β 10 Απριλίου 2019\nΓιάννης Β Μέλος από 15 Μαρτίου 2013 Επιβεβαιωμένη αξιολόγηση 2 αξιολογήσεις στο doctoranytime\nΠρόκειται για μια επαγγελματία με εξαιρετική κατάρτιση στο αντικείμενό της. Με άκουσε με μεγάλη προσοχή και με βοήθησε ήδη από το πρώτο ραντεβού να κάνω στο μυαλό μου τις κατάλληλες συνδέσεις για τα ζητήματα που με απασχολούν. Αντιλαμβάνομαι οτι μπορεί να με βοηθήσει ουσιαστικά, προκειμένου να πραγματοποιήσω όλες εκείνες τις αλλαγές που θέλω στη ζωή μου.\nΠτυχίο Συμβουλευτικής Ψυχολογίας (Diploma in Counselling Psychology), Edexcel International, United Kingdom\nΠτυχίο Κοινωνιολογίας, Πάντειο Πανεπιστήμιο Κοινωνικών και Πολιτικών Επιστημών\nΜεταπτυχιακή εκπαίδευση, Ανώτατη Σχολή Παιδαγωγικής & Τεχνολογικής Εκπαίδευσης (ΑΣΠΑΙΤΕ), πρόγραμμα ειδίκευσης στη Συμβουλευτική & στον Επαγγελματικό Προσανατολισμό\nΜετεκπαίδευση ως Σύμβουλος Ομάδων & Οργανισμών, Ελληνικός Οργανισμός Παιδείας & Ψυχοθεραπείας στην Ομαδική Ανάλυση\nΜετεκπαίδευση ως Ψυχοθεραπεύτρια, Ελληνική Εταιρεία Υπαρξιακής Ψυχολογίας "Γίγνεσθαι"\nΔιεύθυνση γραφείου Συμβουλευτικής & Επαγγελματικού Προσανατολισμού, Μέση Εκπαίδευση\nΕκπαιδεύτρια σχολών γονέων, Ίδρυμα Νεολαία και δια Βίου Μάθηση, Υπουργείο Παιδείας\nΕπιστημονικός συνεργάτης, πρόγραμμα Αριάδνη για τον εθισμό των εφήβων στο διαδίκτυο, Καποδιστριακό Πανεπιστήμιο Αθηνών\nΣυνεργασία με Satoriland, συντονισμός θεραπευτικών ομάδων, ομάδων αυτογνωσίας και ομάδων αυτογνωσίας μέσω τέχνης\nΕλληνική και Ευρωπαϊκή Εταιρεία Συμβουλευτικής\nΚλινικό Σεμινάριο ‘Έφηβοι σε θεραπεία’, τμήμα Ψυχιατρικής Εφήβων & Νέων, Γενικό Νοσοκομείο Αθηνών ‘’Γ. Γεννηματάς’’\nΣεμινάριο Διαπολιτισμικής Συμβουλευτικής, Εθνικό Κέντρο Επαγγελματικού Προσανατολισμού\nΣεμινάρια art - therapy (Μουσείο Μπενάκη) & γραφολογίας (Ελληνικό Ινστιτούτο Γραφολογίας)\n‘Στον καθρέφτη του ονείρου’, εκδόσεις Κουλεδάκη, 2009\n‘Ego’ εκδόσεις Σοκόλη, 2010\n‘Ο χρόνος διαλέγει τη στιγμή’ εκδόσεις Φιλόγραφο, 2007\n‘Memoria Immortalis’ εκδόσεις Κοντύλι, 2013\nΣυμμετοχή στο συλλογικό επιστημονικό σύγγραμμα ‘Ψυχολογία και Συμβουλευτική ύστερης ενήλικης ζωής – τρίτης ηλικίας’ με το κεφάλαιο ‘Υπαρξιακή Συμβουλευτική. Προσέγγιση και διαχείριση συναισθηματικής διαταραχής ηλικιωμένων λόγω απώλειας προσφιλών προσώπων’, εκδόσεις Γρηγόρη, 2019\nΠρεβεζιάνου-Ελισάβετ-Σύμβουλος Ψυχικής Υγείας - Ψυχοθεραπεύτρια


Breeze Camellia 610831.2 Ρολόι γυναικείο -GEORGATOS.gr\nΑρχική σελίδα/ΡΟΛΟΓΙΑ/Ρολόγια/Γυναικεία Ρολόγια/Ρολόι γυναικείο Breeze Camellia 610831.2 με μπρασελέ και γαλάζιο καφέ φιλντισένιο καντράν\nΡολόι γυναικείο Breeze Camellia 610831.2 με μπρασελέ και γαλάζιο καφέ φιλντισένιο καντράν\nΡολόι γυναικείο Breeze Camellia 610831.2 με μπρασελέ σε ασημί χρώμα. Γαλάζιο φιλντισένιο καντράν με ιδιαίτερο σχέδιο σε καφέ χρώμα με ασημί δείκτες και στοιχεία. Στεφάνη κι καντράν διακοσμημένα με ζιργκόν. Ένδειξη ημερομηνίας.\nΗ ΤΙΜΗ ΜΑΣ: €124.00\nΚωδικός προϊόντος: 610831.2 Κατηγορίες: LARGE(42mm-46mm), Γυναικεία Ρολόγια, ΓΥΝΑΙΚΕΙΑ ΡΟΛΟΓΙΑ BREEZE, ΓΥΝΑΙΚΕΙΑ ΡΟΛΟΓΙΑ FASHION, Γυναικεία ρολόγια με μπρασελέ, Γυναικεία ρολόγια με πέτρες, Ρολόγια, ΡΟΛΟΓΙΑ BREEZE Ετικέτα: Breeze\nBreeze Camellia 610831.2\nΡολόι γυναικείο Breeze Camellia 610831.2 με μπρασελέ σε ασημί χρώμα. Γαλάζιο φιλντισένιο καντράν με ιδιαίτερο σχέδιο σε καφέ χρώμα με ασημί δείκτες και στοιχεία. Στεφάνη κι καντράν διακοσμημένα με ζιργκόν. Ένδειξη ημερομηνίας. Δείτε περισσότερα ρολόγια Breeze εδώ\nΓαλάζιο, Καφέ, Φίλντισι\nΚούμπωμα Clip Ασφαλείας\nΔώστε πρώτος μία αξιολόγηση “Ρολόι γυναικείο Breeze Camellia 610831.2 με μπρασελέ και γαλάζιο καφέ φιλντισένιο καντράν” Ακύρωση απάντησης\nΗ ΤΙΜΗ ΜΑΣ: €197.00 Προσθήκη στο καλάθι\n19416|Ρολόι γυναικείο Breeze Camellia 610831.2 με μπρασελέ και γαλάζιο καφέ φιλντισένιο καντράν


Ειρωνείες από τον ΥΠΕΞ του Ιράν κατά Ισραήλ - Newpost.gr\nτου Newsroom Δημοσίευση 6 Μαρτίου 2014, 20:27 / Ανανεώθηκε 6 Μαρτίου 2014, 20:27 Ειρωνείες από τον ΥΠΕΞ του Ιράν κατά Ισραήλ\nΟ ιρανός υπουργός Εξωτερικών Μοχαμάντ Τζαβάντ Ζαρίφ ειρωνεύτηκε σήμερα την «απίστευτη σύμπτωση» μεταξύ της ανακοίνωσης του ισραηλινού στρατού για την κατάληψη ενός πλοίου που μετέφερε όπλα για τη Χαμάς και της επίσκεψης του ισραηλινού πρωθυπουργού Μπενιαμίν Νετανιάχου στις ΗΠΑ.\n«Ένα ιρανικό πλοίο που μετέφερε όπλα προς τη Γάζα. Κατελήφθη εγκαίρως για την ετήσια αντιιρανική εκστρατεία του AIPAC», του μεγαλύτερου φιλοϊσραηλινού λόμπι στις ΗΠΑ, ανέφερε ο Ζαρίφ στην λογαριασμό του στο Twitter.\n«Απίστευτη σύμπτωση! Πάντα τα ίδια ψεύδη», πρόσθεσε.\nΟ Νετανιάχου, που πραγματοποιεί επίσκεψη στις ΗΠΑ και την Τρίτη μίλησε στο AIPAC, επέκρινε έντονα την προσωρινή συμφωνίας μεταξύ του Ιράν και των μεγάλων δυνάμεων για το πυρηνικό του πρόγραμμα που υπεγράφη τον Νοέμβριο και ζήτησε να διατηρηθούν οι κυρώσεις εναντίον της Τεχεράνης, ώστε αυτή να μην καταφέρει να αποκτήσει πυρηνικά όπλα.\nΣύμφωνα με τον ισραηλινό στρατό το πλοίο που κατελήφθη χθες στην Ερυθρά Θάλασσα μετέφερε πυραύλους συριακής κατασκευής που προέρχονταν από το Ιράν και είχαν προορισμό τον Ισλαμικό Τζιχάντ, ένα ριζοσπαστικό παλαιστινιακό κίνημα στη Λωρίδα της Γάζας.\nΟ αναπληρωτής υπουργός Εξωτερικών του Ιράν Χοσεΐν Αμίρ Αμπντολαχιάν κατήγγειλε χθες «τα επανειλημμένα ψεύδη (…) των σιωνιστικών μέσων ενημέρωσης».\nΣύμφωνα με τον ιρανικό Τύπο, η κατάληψη αυτού «του φανταστικού πλοίου» είναι μια συνομωσία των ΗΠΑ και του Ισραήλ με στόχο να πιέσουν το Ιράν και τους εταίρους του.\n«Αυτό ανοίγει τον δρόμο για να ενταθούν οι πιέσεις και να επικυρωθούν από το (αμερικανικό) Κογκρέσο νέες κυρώσεις εναντίον του Ιράν, καθώς και να ενταθούν τα πολιτικά και στρατιωτικά μέσα εναντίον της Συρίας», εκτίμησε ο αναλυτής Ρεζά Σεράτζ, όπως μετέδωσε το πρακτορείο ειδήσεων Fars.\nΑπό το Ισραήλ ο στρατηγός Μότι Αλμόζ, εκπρόσωπος του στρατού, διέψευσε ότι η ανακοίνωση της επιχείρησης συνδέεται με το ταξίδι του Νετανιάχου στις ΗΠΑ. «Η απόφαση της κατάληψης ελήφθη βάσει των επιχειρησιακών συνθηκών», διαβεβαίωσε.\nΕξάλλου ο Αλμόζ πρόσθεσε ότι το πλοίο αναμένεται να φτάσει στο λιμάνι του Εϊλάτ το Σάββατο το βράδυ.\n«Αυτή τη στιγμή το πλοίο που μετέφερε δεκάδες πυραύλους τύπου M-302 βεληνεκούς 150 με 200 χιλιομέτρων βρίσκεται 100 χιλιόμετρα βόρεια του Πορτ Σουδάν και αναμένεται να φτάσει στο Εϊλάτ το Σάββατο το βράδυ», σημείωσε ο ίδιος.\n«Μόλις φτάσει θα ελέγξουμε αν άλλα όπλα και πολεμοφόδια βρίσκονται κρυμμένοι στο πλοίο αυτό», το Klos-C με σημαία Παναμά, πρόσθεσε ο Αλμόζ.\nΑπό την πλευρά του ο Ισλαμικός Τζιχάντ χαρακτήρισε τους ισραηλινούς ισχυρισμούς «ανακριβείς».\n«Οι πληροφορίες αυτές είναι ανακριβείς», δήλωσε ο Χάντερ Χαμπίμπ ανώτερο στέλεχος της οργάνωσης. Στόχος τους είναι να δικαιολογήσουν «μια σιωνιστική επίθεση εναντίον της Γάζας» καθώς και τον ισραηλινό αποκλεισμό του παλαιστινιακού θύλακα.


Σύνοδος Κορυφής: Τι προσδοκά η Ελλάδα από το κείμενο συμπερασμάτων (videο) - Καλύτερη Λαμία\nHome / Unlabelled / Σύνοδος Κορυφής: Τι προσδοκά η Ελλάδα από το κείμενο συμπερασμάτων (videο)\nΗ Ελλάδα έχει επανειλημμένως τονίσει ότι παραμένει πάντοτε ανοιχτή σε διάλογο, στο πλαίσιο όμως του Διεθνούς Δικαίου και του Δικαίου της θάλασσας. Μένει, συνεπώς, να φανεί αν αυτό το πρώτο αυτό βήμα θα έχει συνέχεια και αν θα υπάρξει συνέπεια από την τουρκική πλευρά. Γιατί όπως πολύ καλά γνωρίζετε εδώ στην Κύπρο, η Τουρκία είναι ο κατ' εξοχήν παραβάτης του διεθνούς δικαίου στην περιοχή μας. Ουδείς, άλλωστε, μπορεί να ξεχάσει ότι οι παράνομες ενέργειες τουρκικών σκαφών στις κυπριακές θαλάσσιες ζώνες συνεχίζονται».\nvia ert.gr https://ift.tt/3mZF9wB


06 | Οκτώβριος | 2012 | Αρίστιππος\nThis entry was posted in SOFTWARE-HARDWARE-GAMES-INTERNET and tagged Gmail,Google,Hack,Hacker,Ανακοίνωση,Λογαριασμός,Υποκλοπή,Χακάρισμα on 6 Οκτωβρίου, 2012 by aristippos.\nSearch.xxx: Γεγονός η πρώτη μηχανή αναζήτησης μόνο για πορνό περιεχόμενο\nΑνοιξε τις πύλες του, μετά από ένα χρόνο προετοιμασίας, το search.xxx, η πρώτη μηχανή αναζήτησης στο Internet αποκλειστικά για πορνό περιεχόμενο.\nΩντας… συνεπής στο πνεύμα των καιρών, η νέα διαδικτυακή μηχανή αναζήτησης εμφανίζει μόνο «επίσημα» και… «τσεκαρισμένα» αποτελέσματα του είδους, προφυλάσσοντας με τον τρόπο αυτό τους χρήστες από ιούς και κακόβουλους κώδικες που κρύβονται συχνά σε «ροζ» αρχεία.\nΤο search.xxx παρέχει πρόσβαση σε απεριόριστο πορνό περιεχόμενο, με τη δέσμευση του σεβασμού στην «ιδιωτικότητα» των χρηστών.\nΣτο πλαίσιο αυτό, δεν περιλαμβάνει διαφημίσεις, ενώ οι χρήστες μπορούν να προχωρήσουν σε αναζητήσεις με βάσει τη γλώσσα τους ή τις σεξουαλικές τους προτιμήσεις.\nΙδιαίτερη αναφορά πρέπει να γίνει και στην υπηρεσία γονικού ελέγχου (parental control), μέσω του οποίου οι γονείς μπορούν να απαγορεύσουν την πρόσβαση και παρακολούθηση του ακατάλληλου περιεχομένου από ανηλίκους.\nThis entry was posted in SOFTWARE-HARDWARE-GAMES-INTERNET and tagged πορνό,Διαδίκτυο,Μηχανή Αναζήτησης,Search xxx on 6 Οκτωβρίου, 2012 by aristippos.\nGOOD LIFE:Το «πίνειν» των Ελλήνων…..\nΟ Μιχαήλ Μητσάκης (1868-1916), σπουδαίος λογοτέχνης και αρθρογράφος, ήταν επίσης και εξαιρετικός χρονογράφος της εποχής του. Στο κείμενό του Η ζωή εις την Πρωτεύουσαν (Το Θέρος), αναφέρει ότι το 1887 οι γηραιότεροι είχαν ήδη αρχίσει να νοσταλγούν την εποχή της απελευθέρωσης, όταν η καλλιμέγαρη και θορυβώδης Σταδίου δεν ήταν παρά βαθύς γκρεμός και θολό ρέμα. Συγκινούνταν αναπολώντας τη θαυμάσια μονοτονία της πόλης, στην οποία τα ήθη και τα έθιμα εξακολουθούσαν να είναι «πατριαρχικά», απλά και αγνά. Αλλωστε, «υπό βασιλέα φουστανελοφόρο και ηγεμονίδα φεσοφορούσα», σύμβολο πίστης και φιλοπατρίας θεωρείτο η εμμονή στα πάτρια, και οι τολμηροί εισαγόμενοι νεωτερισμοί είχαν εξασφαλισμένη εκ των προτέρων την αποτυχία. Οπότε, από τα πρώτα χρόνια της απελευθέρωσης μέχρι τα τέλη της δεκαετίας του 1880 ο κόσμος ευφραινόταν κυρίως με ρητινίτη (δηλαδή ρετσίνα) και, όπως επιβεβαιώνεται από άλλες πηγές, αυτός έρρεε «ποταμηδόν».\nΣτην αυγή, όμως, της μπελ επόκ, είχε αρχίσει να διαφαίνεται ότι ο Ελληνας άλλαζε και μετατρεπόταν σε «άτεχνο μεν, αντίγραφο δε» του Ευρωπαίου. Για παράδειγμα, η μεσαία και η πιο select τάξη έπινε τσάι, όχι μόνο στις πέντε το απόγευμα, κατά το αγγλικό πρότυπο, αλλά και στα σουαρέ και στις χοροεσπερίδες της. Ταυτόχρονα, ο λαός συνήθισε να πίνει «ζύθον αντί του ρητινίτου του». Σε άλλο κείμενό του, ο Μητσάκης περιγράφει φοιτητές που γιορτάζουν στο καφενείο της Δεξαμενής την επιτυχία τους στις εξετάσεις. Ξεκινούν, λοιπόν, παραγγέλνοντας καφέ και κανταΐφι, αλλά ξαφνικά ένας εξ αυτών ζητά από τον καφετζή να φέρει για όλους κάτι που ακουγόταν πιο σπέσιαλ, μάλλον και λίγο σκανταλιάρικο: Λεμονάδα με ρούμι! Τα ξενόφερτα ποτά, λοιπόν, δεν ήταν άγνωστα στην Ελλάδα του τέλους του 19ου αι. μεταξύ αυτών και ο «καμπανίτης οίνος» (δηλαδή, η σαμπάνια) ούτε ήταν εντελώς απρόσιτα για τα μεσαία βαλάντια. Η τάση, όμως, να πίνεις εισαγόμενα ποτά μόνον, ως κάτι το τόσο εξαιρετικό που καταντούσε ανοίκειο, διατηρήθηκε μέχρι και μετά το δεύτερο παγκόσμιο πόλεμο. Σ’ αυτό το μεγάλο διάστημα οι συνήθειες έμειναν αμετάβλητες εξαιτίας και μιας «αρχιτεκτονικής» στασιμότητας: Οι πότες έπιναν σε ζαχαροπλαστεία, καφενεία, ταβέρνες ή στα τελευταία εναπομείναντα καπηλειά.\nΤα «μπαρ αμερικανικού τύπου» αρχίζουν να καταξιώνονται στην Αθήνα από τη δεκαετία του 1950 και μετά. Πρωτοεμφανίστηκαν μέσα σε ξενοδοχεία και χρειάστηκε άλλη μία δεκαετία σχεδόν για να κάνουν αισθητή την παρουσία τους εκτός αυτών. Επιπλέον, στην αθηναϊκή νύχτα της δεκαετίας του ’60, με τις μπουάτ, τα μπαρ και τα κλαμπ της, ο κόσμος χόρευε μεν ευρωπαϊκά, αλλά έπινε βαλκανικά. Με εξαίρεση τους «δυτικόπληκτους», που πολύ εύκολα αποδέχθηκαν τη μόδα του βερμούτ (για να την εγκαταλείψουν, όμως, εξίσου ανέμελα), ο περισσότερος κόσμος, και κυρίως οι σταθεροί πότες, παρέμεναν πιστοί στο παραδοσιακό ελληνικό κονιάκ. Δηλαδή, στην ημεδαπή εκδοχή του μπράντι, του οποίου η καταγωγή κρατούσε από τον παρευξείνιο και τον παραδουνάβιο βορρά μας και διετίθετο ευρέως σε δύο υπερ-κατηγορίες: Το εμφιαλωμένο και το χύμα. Οσοι επέλεγαν την πρώτη περνούσαν αυτομάτως ένα είδος άτυπου, αλλά αυστηρού τεστ αγοραστικής δύναμης. Η κατάταξή τους καθοριζόταν από τους αστέρες της φιάλης που είχαν προτιμήσει. Για όσους έπιναν χύμα κονιάκ, δεν κινείτο βλέφαρο.\nΕτσι, η περίοδος 1965-1975 θεωρείται η κρισιμότερη για τη διαμόρφωση των σημερινών προτιμήσεών μας στο ποτό. Τότε συμβαίνει το μεγάλο πέρασμα από το κονιάκ στο ουίσκι. Δηλαδή, η οριστική διεθνοποίηση του γούστου μας. Ο κύριος Γιάννης Αλαμπάνος, ο διασημότερος μπάρμαν της Αθήνας, υπήρξε αυτόπτης μάρτυρας της αλλαγής, αρχικά στα μπαρ στα οποία εργαζόταν και από το 1972 στο δικό του, το περίφημο Galaxy, στη στοά της Σταδίου. Ο ίδιος πιστεύει ότι σπουδαίο ρόλο στη μετάβασή μας προς το ουίσκι έπαιξαν οι μπάρμαν. Ενδεικτικά, αναφέρει περιπτώσεις πελατών του οι οποίοι και σήμερα του εκφράζουν την ευγνωμοσύνη τους επειδή εκείνος τους πρότεινε να δοκιμάσουν κάτι καινούριο αντί του κονιάκ. Ομως, οι Ελληνες έκαναν και ιδιαίτερα στο σπίτι, άνευ διδασκάλου.\nΑρχικά, το ουίσκι χτύπησε την πόρτα μας με την ιδιότητα του «μπιμπελό». Μια φιάλη όφειλε να υπάρχει πάνω στον μπουφέ ως σύμβολο status -χωρίς να καταναλώνεται, καθότι είδος ακριβό λόγω φόρων πολυτελείας. Πολλοί λένε ότι η διακοσμητική φιάλη άρχισε να γίνεται χρηστική χάρη στη μόδα του κουμκάν. Οι κυρίες γύρω από την πράσινη τσόχα, πάνω στην έξαψη του παιχνιδιού, απαντούσαν όλες καταφατικά, με βλέμμα σπινθηροβόλο και ύφος συνωμοτικό, στην περίφημη ερώτηση «ουισκάκι;», την οποία έθετε κάποια στιγμή, επιτέλους, η οικοδέσποινα. Οπως κι αν συνέβησαν όμως τα πράγματα, το σημαντικό είναι ότι το πέρασμά μας στο ουίσκι υπήρξε τελεσίδικο.\nΟ εικαστικός καλλιτέχνης και συγγραφέας Τάκης Τζίφας, στο βιβλίο του Συνοδεία Εγχόρδων (εκδ. Ροδακιό, 2012), ένα εξαιρετικό χρονικό μαρτυρία γύρω από το ποτό, τη μουσική και τις μικρές καθημερινές μανίες στην Αθήνα τα τελευταία 50 χρόνια, αναφέρει για την «εποχή της μετάβασης»: «Κάποτε, πάνω από ένα μπουκάλι εκλεκτό ουίσκι, διερευνήσαμε μύθους και αλήθειες γύρω από τούτο το μυστήριο και εκμαυλιστικό ποτό, που τόσο λάτρεψαν οι Ελληνες, λες και το έπιναν και οι παππούδες τους». Και μια από τις απαντήσεις που δίνει στο γιατί το ουίσκι μάς κέρδισε είναι ότι «οι εκλεκτές μάρκες [-] σου φέρονται με το γάντι, δηλαδή σε μεθούν με αβρότητα και σε ακουμπάνε μαλακά στο κατώφλι της επόμενης ημέρας, σαν μωρό στη βρεφοδόχο». Με άλλα λόγια, το ουίσκι κατατρόπωσε το κονιάκ, κτυπώντας το ακριβώς στην αχίλλειο πτέρνα του.\nΜετά την καθολική επικυριαρχία του, το ουίσκι δεν απειλήθηκε ουσιαστικά από καμία νέα μόδα. Στη δεκαετία του ’80, για παράδειγμα, παρατηρείται μια αυξημένη συμπάθεια για τα διαφανή ποτά. Η βότκα, το τζιν και το ρούμι με την τεκίλα στη λευκή τους έκδοση γνωρίζουν στιγμές δόξας. Μεταξύ αυτών, η βότκα διαγράφει σαφώς σημαντικότερη πορεία. Αυτό οφειλόταν σε δύο λόγους. Ο πρώτος ήταν η διεθνής τάση «αποποινικοποίησής» της μετά την αισιοδοξία που έφερνε η περεστρόικα. Κάτι που ξεκίνησε από την Αμερική, η οποία αποφάσισε να προεορτάζει ένα επερχόμενο τέλος του ψυχρού πολέμου, μετά τις πρώτες μεταρρυθμίσεις του Γκορμπατσόφ. Αυτό εξαπλώθηκε προοδευτικά παντού -κατά συνέπεια και στην Ελλάδα. Ο δεύτερος λόγος ήταν ότι ξαφνικά ανακαλύψαμε ότι βότκα παράγουν και άλλες χώρες, όπως για παράδειγμα η Σουηδία. Ετσι, ανακουφίστηκαν κάπως εκείνοι που ήθελαν να μετατοπιστούν προς αυτό το ποτό, αλλά δίσταζαν λόγω της ρετσινιάς που το βάραινε. Τότε που το να παραγγείλεις βότκα ισοδυναμούσε με μίνι πολιτικό ακτιβισμό και ηρωική αποκάλυψη φιλοσοβιετικών αισθημάτων.\nΤη δεκαετία του 1990 τη σημάδεψαν τα malt whiskies. Χάρη σε αυτά ο Ελληνας ανακάλυψε ότι το ποτήρι με το ποτό του μπορούσε να είναι και μια τεράστια δεξαμενή γνώσεων, που του επέτρεπε να γίνεται ακόμα πιο ξερόλας. Ηταν η περίοδος όπου μαθαίναμε να αναγνωρίζουμε ανεπαίσθητες διαφορές γεύσεων και αρωμάτων, που μέχρι τότε βρίσκονταν εκτός του φάσματος της φαντασίας μας (για παράδειγμα, τη διαφορά της μυρωδιάς του ξύλου των βαρελιών του τάδε Σκοτσέζου παραγωγού από εκείνην του δείνα). Με την ανατολή της νέας χιλιετίας, ήλθε ταυτόχρονα εκείνη των κοκτέιλ. Frozen margherita, mojito και caipirinha λειτουργούσαν τότε σαν μια συνεχής αναπαραγωγή ενθυμίων από τα ταξίδια μας στην Κούβα και τη Βραζιλία (επίσης σπουδαία μόδα), ενώ τα δεσποτικά κορίτσια του Sex and the City σύστησαν στις Ελληνίδες τον ύπουλο κόσμο του cosmopolitan. Στον αντίποδα της τάσης των κοκτέιλ, εμφανίστηκε εκείνη της επιστροφής στις ρίζες: Ρακόμελα, ψημένη και απλή ρακή (με ή χωρίς γλυκάνισο) έγιναν η σπουδαία εναλλακτική των εναλλακτικών.\nΗ δεκαετία που διανύουμε δεν έχει εκπέμψει ακόμη δικό της στίγμα, αν εξαιρέσουμε το ότι τα κοκτέιλ μοιάζουν να γίνονται όλο και πιο πηχτούτσικα (σχεδόν σαν αραιή φρουτόκρεμα), με αποτέλεσμα να καταπίνουν τα ίδια τη γεύση του αλκοόλ. Σήμερα, όμως, η κρίση μάς κάνει εντατικό φροντιστήριο για να μάθουμε ότι μπορούμε να διασκεδάζουμε με εκείνο που μπορούμε να πληρώσουμε. Χωρίς να χρειαστεί να ζητήσουμε δανεικά.\nΑγαπημένοι φανατικοί του ουίσκι\nΤο ελληνικό θέατρο, πάντα πρόθυμο να αγκαλιάζει τις νέες μόδες, εμπιστεύτηκε εξαρχής το ουίσκι. Ενδεικτικά, αναφέρουμε ένα dream casting που από την πρώτη στιγμή τού έδειξε αξιοθαύμαστη πίστη:\nΑλέξης Μινωτής Αλέκος Αλεξανδράκης Δημήτρης Χορν Δημήτρης Παπαμιχαήλ Τζένη Καρέζη\nΣπουδαία εξαίρεση: Ο Ορέστης Μακρής, ο ηθοποιός που έγινε ο πιο διάσημος «μεθύστακας» του ελληνικού κινηματογράφου και επαναλάμβανε για χρόνια το ρόλο σε επιθεωρήσεις, δεν έπινε σχεδόν ποτέ!\nΕντυπωσιακό outsider: Ο ποιητής και κριτικός του θεάτρου Γιάννης Βαρβέρης, γνωστός πέρα από την καλλιέργειά του και για το εκλεπτυσμένο γούστο του, έπινε σταθερά pernod, τη γαλλική εκδοχή του ούζου. Ομως, σταθμίζοντας πάντα τις περιστάσεις πριν επιλέξει το καταλληλότερο αλκοόλ για τη στιγμή, ο Βαρβέρης παρήγγειλε μια φορά στην Παλαιά Επίδαυρο το γαλλικό λικέρ Chartreuse, το οποίο και σήμερα σπάνια διατίθεται στις κάβες. Το γκαρσόνι που πήρε την παραγγελία εξακολουθεί να περιγράφει με τρόμο το πολιτισμικό σοκ που υπέστη τότε.\nΟι προτιμήσεις μας σε «συμβολικά» ποτά\nΤου πόνου το ποτό με την τσανάκα / στην Καλαμπάκα! / στην Καλαμπάκα!\nΤον… (μετά συγχωρήσεως, αλλά συμβαίνει -στην μπάλα και παντού)\nΟυίσκι (σε ποσοστό μεγαλύτερο του 40% του συνόλου)\nΟύζο (σε ποσοστό μεγαλύτερο του 20% -οι Εσθονοί τώρα δικαιώνονται!)\nΒότκα (στα επίπεδα του 10%)\nΑκολουθούν με σημαντική διαφορά προς τα κάτω και με την ακόλουθη φθίνουσα σειρά:\nΛικέρ (όλοι οι τύποι), μπράντι, τζιν, ρούμι.\nThis entry was posted in LIFESTYLE-ΕΥ ΖΗΝ-FASHION-SHOPPING THERAPY and tagged DRINKS,FOOD,GOOD LIFE,ΑΛΚΟΟΛ,ΠΟΤΑ,LIFESTYLE-ΕΥ ΖΗΝ-FASHION-SHOPPING THERAPY on 6 Οκτωβρίου, 2012 by aristippos.\nΑνθοκομική έκθεση της Αθήνας\nΜε το μήνυμα: «Επιστροφή στην πόλη μας» η Ανθοκομική Έκθεση του Δήμου Αθηναίων ανοίγει και φέτος τις πύλες της, ,ενισχύοντας την οικολογική συνείδηση.\nΗ Ανθοκομική Έκθεση που διοργανώνεται σε συνεργασία με τους Φυτωριούχους Αττικής, αποτελεί έναν καθιερωμένο θεσμό της πόλης μας, που δίνει την ευκαιρία στους επισκέπτες της να προμηθευτούν σε προσιτές τιμές, περισσότερα από 600 είδη λουλουδιών και φυτών, από Έλληνες παραγωγούς και να συμμετάσχουν στις μουσικές εκδηλώσεις.\nΑκολουθεί αναλυτικό πρόγραμμα εκδηλώσεων για τη Φθινοπωρινή Ανθοκομική Έκθεση:\nΣάββατο 6 Οκτωβρίου: 1200 μ.μ\nΕγκαίνια από το Δήμαρχο Αθηναίων. Την εκδήλωση θα πλαισιώσουν η Φιλαρμονική Ορχήστρα του Δήμου Αθηναίων ,ώρα 11.30-12.00\nη Χορωδία του Δήμου Αθηναίων,12.00-13.00 ,υπό τη διεύθυνση του μαέστρου Σταύρου Μπερή.\nThis entry was posted in ΕΛΕΥΘΕΡΑ ΘΕΜΑΤΑ ΣΤΟ ΜΙΞΕΡ and tagged Έκθεση,Αθήνα,Ανθοκομία,Εκδηλώσεις,Φθινόπωρο on 6 Οκτωβρίου, 2012 by aristippos.\nΙαπωνία: Παρουσιάστηκε αυτοκίνητο που βρίσκει μόνο του… πάρκινγκ (video)\nΤο ηλεκτρονικό αυτοκίνητο του μέλλοντος NSC-2015, το οποίο έχει τη δυνατότητα όχι απλώς αυτόματου παρκαρίσματος, αλλά να βρει μόνο του… θέση πάρκινγκ παρουσίασε ο ιαπωνικός όμιλος Nissan στο περίπτερό του στη μεγαλύτερη στην Ασία έκθεση προηγμένων τεχνολογιών CEATEC (Combined Exhibition of Advanced Technologies), η οποία εγκαινιάστηκε την Τρίτη στα περίχωρα του Τόκιο.\nThis entry was posted in ΕΠΙΣΤΗΜΕΣ & ΤΕΧΝΟΛΟΓΙΑ and tagged CEATEC,Αυτοκίνητο,Στάθμευση,ηλεκτρισμός,Nissan,Nissan Motors,NSC-2015,Technology on 6 Οκτωβρίου, 2012 by aristippos.\nΠΡΑΣΙΝΟΣ ΔΑΚΤΥΛΙΟΣ: Ολοκληρώθηκε ο μηχανισμός εισόδου\nΠώς μπορούν να προμηθευτούν το ειδικό σήμα οι οδηγοί\nΤο μηχανισμό με τον οποίο οι κάτοχοι αυτοκινήτων με χαμηλούς ρύπους θα προμηθεύονται το ειδικό σήμα έθεσε σε λειτουργία το Υπουργείο Περιβάλλοντος, Ενέργειας και Κλιματικής Αλλαγής.\nΗ διαδικασία σχεδιάστηκε ώστε να επιτρέπει τη χρήση της εφαρμογής μόνο από πιστοποιημένους χρήστες, το οποίο διασφαλίζεται από την εισαγωγή του Αριθμού Κυκλοφορίας και του ΑΦΜ του κατόχου οχήματος. Τα στοιχεία της άδειας αντλούνται από το αρχείο οχημάτων του Υπουργείου Ανάπτυξης, Ανταγωνιστικότητας, Υποδομών, Μεταφορών και Δικτύων και ελέγχονται εάν πληρούν τις προϋποθέσεις, προσφέροντας έτσι μια αξιόπιστη και έγκυρη επιχειρησιακά ηλεκτρονική υπηρεσία από το ΥΠΕΚΑ.\nΚατόπιν, ο χρήστης μέσα από μια απλή, εύκολη και εύχρηστη διαδικασία, ακολουθώντας τα βήματα για τα οποία του δίνονται οδηγίες, μπορεί να συμπληρώσει τα στοιχεία του και να εκτυπώσει το σχετικό σήμα. Η συγκεκριμένη εφαρμογή συνιστά πρότυπο διαλειτουργικότητας για τις Υπηρεσίες του Ελληνικού Δημοσίου.\nΣτο έντυπο της αδείας κυκλοφορίας του οχήματος τα πεδία V7, V9, και P3 αναφέρουν τα εξής. V7: Αναφέρει τις εκπομπές διοξειδίου του άνθρακα (CO2). H τιμή θα πρέπει σε κάθε περίπτωση να είναι μικρότερη ή ίση του 140. V9: Αναγράφεται η οδηγία της Ευρωπαϊκής Ένωσης, με την οποία το όχημα κατατάσσεται στους κανονισμούς Euro 4, 5, ή 6. P3: Αναφέρει τον τύπο καυσίμου του αυτοκινήτου σας.\nΓια την άδεια ελεύθερης εισόδου στο δακτύλιο, θα πρέπει να πληρείται μία από τις προϋποθέσεις, όπως ορίζεται από τις διατάξεις της ΚΥΑ 16229/3-5-2012: Το όχημα, εκ κατασκευής πληροί τις διατάξεις των κανονισμών Euro 5, ή Euro 6 και εφόσον εκπέμπει διοξείδιο του άνθρακα λιγότερο από 140 γρ/χλμ, ανεξαρτήτως του καυσίμου που χρησιμοποιεί.\nΤο όχημα είναι υβριδικό (ηλεκτρικό ή συμβατικού καυσίμου), είναι τεχνολογίας Euro 4 και εφόσον εκπέμπει διοξείδιο του άνθρακα λιγότερο από 140γρ/χμ. Το όχημα χρησιμοποιεί εκ κατασκευής για την κίνηση του αέριο καύσιμο (υγραέριο ή φυσικό αέριο) και είναι τεχνολογίας Euro 4 και εφόσον εκπέμπει διοξείδιο του άνθρακα λιγότερο από 140γρ/χΛμ. Το όχημα είναι ηλεκτρικό.\nThis entry was posted in ΕΛΕΥΘΕΡΑ ΘΕΜΑΤΑ ΣΤΟ ΜΙΞΕΡ and tagged Αυτοκίνητο,Πράσινος Δακτύλιος,Προμήθεια,Σήμα on 6 Οκτωβρίου, 2012 by aristippos.\nΝίκησέ την με τη δύναμη της φαντασίας σου!\nΗ ελληνική γλώσσα έχει δανείσει πολλές από τις λέξεις της στον μακρύ κατάλογο των ψυχολογικών φοβιών (είναι περισσότερες από 530).\nΑνάμεσά τους και η γνωστή αγοραφοβία ή αλλιώς ο φόβος κυκλοφορίας σε δημόσιο ή ανασφαλή χώρο (το όνομά της προήλθε από την Αρχαία Αγορά).\nΕίναι μια παγίδα που στήνουμε μόνοι μας στον εαυτό μας; Πιθανόν. Πάντως η αντιμετώπισή της είναι απόλυτα εφικτή, εξηγούν οι ειδικοί.\nΗ αγοραφοβία δεν είναι ασθένεια. Είναι μια αγχώδης διαταραχή, που συνδυάζει αφενός απέχθεια, φόβο, εκνευρισμό και αίσθημα ανασφάλειας για ορισμένους τόπους και καταστάσεις (που χαρακτηρίζονται από πολυκοσμία) και αφετέρου συχνές κρίσεις πανικού διάρκειας 10-60 λεπτών. Στην πραγματικότητα αυτό που φοβούνται οι αγοραφοβικοί είναι μήπως τους πιάσει κρίση πανικού την ώρα που βρίσκονται σε δημόσιο χώρο (είτε ανοικτό είτε κλειστό) ή μήπως τους συμβεί όταν είναι τελείως μόνοι και δεν υπάρχει κάποιος να τους προσφέρει βοήθεια. Γι’ αυτό και έχουν ανάγκη να βρίσκονται διαρκώς σε ασφαλή χώρο μαζί με ανθρώπους που τους κάνουν επίσης να αισθάνονται ασφαλείς.\nΌπως εξηγεί η Lucinda Bassett στο βιβλίο της με τίτλο «Από τον πανικό στην δύναμη» (From Panic to Power), όσοι υποφέρουν από κρίσεις πανικού και αγοραφοβία είναι χαρισματικά άτομα με δυναμική προσωπικότητα. Όταν κάποιος έχει δύναμη στις σκέψεις του, μπορεί (υπερβάλλοντας) να τρομάξει ακόμα και τον ίδιο του τον εαυτό δημιουργώντας έντονες αρνητικές και παράλογες σκέψεις. Το καλό είναι ότι μια τέτοια προσωπικότητα μπορεί να χρησιμοποιήσει την δύναμη της φαντασίας της για να πετύχει θετικά αποτελέσματα στη ζωή της. Ένα μυαλό που είναι σε θέση να ανησυχεί, αναλύοντας πολλαπλές παραμέτρους και στοιχεία, μπορεί επίσης να παράγει και δημιουργικές λύσεις. Εξάλλου ο Δαρβίνος, ο Νεύτων, ο Φρόιντ και γνωστοί συγγραφείς, καλλιτέχνες και ηθοποιοί που είναι γνωστό ότι υπέφεραν από αγοραφοβία, πιστοποιούν το γεγονός.\nΓίνε παρατηρητής του εαυτού σου: Εξέτασε αντικειμενικά πότε σε πιάνει κρίση πανικού και σκέψου τι ακριβώς την προκαλεί. Σύμφωνα με τον ψυχολόγο Reid Wilson, καθηγητή ψυχολογίας στο πανεπιστήμιο της Βόρειας Καρολίνα, άσε την κρίση να συμβεί, χωρίς να κάνεις προσπάθεια να την αποτρέψεις. Παραδόξως θα ανακαλύψεις πως, όταν επιτρέψεις άφοβα στον πανικό να έρθει, τότε εκείνος θα αρχίσει να σε εγκαταλείπει.\nΦυτικές θεραπείες: Οι ηρεμιστικές ιδιότητες της βαλεριάνας, της λεβάντας (ως μυρωδιά) και του χαμομηλιού θεωρούνται ευεργετικές για την περίπτωση. Όμως, ειδικά για τη βαλεριάνα, θα πρέπει να δοκιμάσεις προσεκτικά τη χρήση και τη δοσολογία, γιατί δε δρα σε όλους με τον ίδιο τρόπο (να την αποκλείσεις αν είσαι έγκυος ή θηλάζεις).\nThis entry was posted in ΥΓΕΙΑ-ΣΧΕΣΕΙΣ and tagged υγεία,Αγοραφοβία,Θεραπεία,Συμπτώματα,Συνέπειες,Ψυχολογία,ιατρική on 6 Οκτωβρίου, 2012 by aristippos.\nΓάλλοι επιστήμονες μετά από έρευνα, κατά την οποία για πρώτη φορά τάιζαν πειραματόζωα, και συγκεκριμένα αρουραίους, για πολύ καιρό με γενετικά τροποποιημένα τρόφιμα, διαπίστωσαν ότι τα ζώα ανέπτυξαν μεγάλους καρκινικούς όγκους, εμφάνισαν πολλαπλές βλάβες σε διάφορα όργανα του σώματός τους και τελικά πέθαναν πρόωρα.\nΕιδικότερα, οι επιστήμονες, με επικεφαλής τον καθηγητή μοριακής βιολογίας Ζιλ-Ερίκ Σεραλινί του πανεπιστημίου της Καέν, που έκαναν τη σχετική δημοσίευση στο αμερικανικό περιοδικό τοξικολογίας τροφίμων «Food and ChemicalToxicology», τάισαν για όλη τους τη ζωή τα πειραματόζωα με το μεταλλαγμένο καλαμπόκι «Roundup Ready» της αμερικανικής Monsanto ή τους έδιναν νερό που περιείχε το ευρέως χρησιμοποιούμενο παρασιτοκτόνο Roundup της ίδιας εταιρίας βιοτεχνολογίας.\nThis entry was posted in ΥΓΕΙΑ-ΣΧΕΣΕΙΣ and tagged υγεία,Αλλοίωση,Μεταλλαγμένα,Προϊόντα,Παρενέργειες,Πειραματόζωα,Τρόφιμα on 6 Οκτωβρίου, 2012 by aristippos.\nΠώς θα ήταν το γραφείο σας στη youtube; Στα άδυτα ενός Κολοσσού!!!!\nΈχετε φανταστεί τον εαυτό σας να εργάζεται για έναν κολοσσό όπως η youtube; Οι πραγματικές εικόνες από τα γραφεία της στο Λονδίνο μπορεί και να ξεπεράσουν τη φαντασία σας… Η ομάδα Penson σχεδίασε τον χώρο των εργαζομένων στη youtube –τον πιο διάσημο ιστότοπο στον κόσμο για οτιδήποτε έχει σχέση με βίντεο (τραγούδια, ταινίες, σειρές, τρέιλερ, ειδήσεις, συνεντεύξεις, πλάκες, προσωπικά σκετσάκια κι επαγγελματικές παραγωγές του Χόλυγουντ) σαν ένα τεράστιο κίτρινο υποβρύχιο με high tech παρεμβάσεις και πινελιές χλιδής.\nΑπό την κουζίνα, μέχρι την κινηματογραφική αίθουσα με τις βελούδινες κουρτίνες και από το στούντιο όπου θα καλούνται όσοι ανέβασαν βίντεο που έκαναν σουξέ μέχρι τα γραφεία των δημοσιογράφων, ο χώρος είναι αν μη τι άλλο ιδιαίτερος και αποπνέει… έμπνευση.\nThis entry was posted in ΕΛΕΥΘΕΡΑ ΘΕΜΑΤΑ ΣΤΟ ΜΙΞΕΡ and tagged Γραφείο,Διακόσμηση,Κτίριο,Χώρος εργασίας,YouTube on 6 Οκτωβρίου, 2012 by aristippos.\nΈρευνα-σοκ για 450.000 οικογένειες\nΣτην Ελλάδα του σήμερα υπάρχουν 450.000 οικογένειες που δεν έχουν αύριο. Αυτό προκύπτει από σχετική έρευνα.\nΣήμερα στην Ελλάδα υπάρχουν 450.000 οικογένειες που δεν έχουν αύριο. Δεν έχουν ούτε έναν εργαζόμενο και ζουν από επιδόματα και φιλανθρωπικές ενέργειες. Αυτό προκύπτει από σχετική έρευνα που έχει πραγματοποιήσει το Ινστιτούτο Εργασίας της ΓΣΕ, η οποία αποτυπώνει ξεκάθαρα την κατάρρευση της κοινωνίας.\nΌπως παρατήρησε για το ίδιο θέμα ο ίδιος ο διοικητής του ΟΑΕΔ Ηλίας Κικίλιας, πρέπει να υπάρξει ιδιαίτερη μέριμνα για την ομάδα εκείνη των πολιτών που είναι άνω των 35 ετών και βρίσκονται χωρίς δουλειά. Σε αυτή την ειδική κατηγορία πολιτών υπάρχουν χιλιάδες περιπτώσεις οικογενειών που είναι εκτός εργασίας τόσο ο πατέρας όσο και η μητέρα. Αποτέλεσμα αυτής της τραγικής κατάστασης είναι να μην μπορεί μια οικογένεια που βρίσκεται σε αυτή τη θέση να καλύψει ούτε τις βασικές ανάγκες της. Τα μέλη της, ειδικά τα παιδιά, αντιμετωπίζουν συνθήκες φτώχειας και ζουν στα όρια της εξαθλίωσης. Είναι χαρακτηριστικό ότι στον ΟΑΕΔ έχουν εντοπιστεί περιπτώσεις τέτοιων ομογενειών, που οι γονείς είναι άνεργοι πάνω από 12 μήνες και έχουν χάσει και αυτό το ελάχιστο επίδομα ανεργίας των 350 ευρώ τον μήνα. Ακόμα χειρότερα για όσους εργάζονταν ως ελεύθεροι επαγγελματίες και τώρα που είναι άνεργοι δεν δικαιούνται καθόλου επίδομα ανεργίας.\nThis entry was posted in ΚΟΙΝΩΝΙΑ ΩΡΑ ΜΗΔΕΝ on 6 Οκτωβρίου, 2012 by aristippos.


Δευτέρα, 10 Δεκεμβρίου 2018 14:15\nNEO! ΛΕΙΤΟΥΡΓΙΚΑ ΚΕΝΑ ΠΕ28 ΦΥΣΙΚΟΘΕΡΑΠΕΥΤΩΝ ΣΕ ΣΜΕΑΕ ΤΗΣ ΠΕΡΙΦΕΡΕΙΑΚΗΣ ΔΙΕΥΘΥΝΣΗΣ ΕΚΠΑΙΔΕΥΣΗΣ ΑΤΤΙΚΗΣ, 10/12/2018\nΔευτέρα, 10 Δεκεμβρίου 2018 14:11\nNEO! ΛΕΙΤΟΥΡΓΙΚΑ ΚΕΝΑ ΠΕ25 ΣΧΟΛΙΚΩΝ ΝΟΣΗΛΕΥΤΩΝ ΣΕ ΣΧΟΛΙΚΕΣ ΜΟΝΑΔΕΣ ΓΕΝΙΚΗΣ ΑΓΩΓΗΣ ΓΙΑ ΕΞΕΙΔΙΚΕΥΜΕΝΗ ΥΠΟΣΤΗΡΙΞΗ ΜΑΘΗΤΩΝ ΤΗΣ ΠΕΡΙΦΕΡΕΙΑΚΗΣ ΔΙΕΥΘΥΝΣΗΣ ΕΚΠΑΙΔΕΥΣΗΣ ΑΤΤΙΚΗΣ, 10/12/2018\nΔευτέρα, 10 Δεκεμβρίου 2018 09:55\n5/12/2018 NEO! ΛΕΙΤΟΥΡΓΙΚΑ ΚΕΝΑ ΠΕ30 ΚΟΙΝΩΝΙΚΩΝ ΛΕΙΤΟΥΡΓΩΝ ΣΕ ΣΜΕΑΕ, ΥΠΟΣΤΗΡΙΚΤΙΚΕΣ ΔΟΜΕΣ, ΕΝΙΑΙΟ ΤΥΠΟ ΟΛΟΗΜΕΡΟΥ ΔΗΜΟΤΙΚΟΥ ΣΧΟΛΕΙΟΥ & ΣΤΟ ΠΛΑΙΣΙΟ ΤΟΥ ΠΡΟΓΡΑΜΜΑΤΟΣ ΔΗΜΟΣΙΩΝ ΕΠΕΝΔΥΣΕΩΝ ΤΗΣ ΠΕΡΙΦΕΡΕΙΑΚΗΣ ΔΙΕΥΘΥΝΣΗΣ ΕΚΠΑΙΔΕΥΣΗΣ ΑΤΤΙΚΗΣ\nΤετάρτη, 05 Δεκεμβρίου 2018 10:42\nNEO! ΛΕΙΤΟΥΡΓΙΚΑ ΚΕΝΑ ΠΕ29 ΕΡΓΑΣΙΟΘΕΡΑΠΕΥΤΩΝ/ ΕΡΓΟΘΕΡΑΠΕΥΤΩΝ ΣΕ ΣΜΕΑΕ ΤΗΣ ΠΕΡΙΦΕΡΕΙΑΚΗΣ ΔΙΕΥΘΥΝΣΗΣ ΕΚΠΑΙΔΕΥΣΗΣ ΑΤΤΙΚΗΣ, 4/12/2018\nΤρίτη, 04 Δεκεμβρίου 2018 11:25\nΤρίτη, 04 Δεκεμβρίου 2018 11:24\nNEO! ΛΕΙΤΟΥΡΓΙΚΑ ΚΕΝΑ ΠΕ28 ΦΥΣΙΚΟΘΕΡΑΠΕΥΤΩΝ ΣΕ ΣΜΕΑΕ ΤΗΣ ΠΕΡΙΦΕΡΕΙΑΚΗΣ ΔΙΕΥΘΥΝΣΗΣ ΕΚΠΑΙΔΕΥΣΗΣ ΑΤΤΙΚΗΣ, 03/12/2018


Ημερίδα με θέμα «Ελάτε να γνωρίσετε το ΤΑΕ ΚΒΟ ΝΤΟ για ΑμεΑ» – e-volos\nΗμερίδα με θέμα «Ελάτε να γνωρίσετε το ΤΑΕ ΚΒΟ ΝΤΟ για ΑμεΑ»\nΗ Αντιδημαρχία Παιδείας και Πολιτισμού Δήμου Βόλου σε συνεργασία με την Ενωση Συλλόγων Γονέων και Κηδεμόνων Δήμου Βόλου , διοργανώνουν ημερίδα για τα ειδικά σχολεία του Δήμου με τίτλο : “ ΕΛΑΤΕ ΝΑ ΓΝΩΡΙΣΕΤΕ ΤΟ ΤΑΕ ΚΒΟ ΝΤΟ για ΑμεΑ”, την Παρασκευή 31/01/2020 από τις 11.00 έως τις 13.00 στο Πολιτιστικό Κέντρο Νέας Ιωνίας.\nΗ εκδήλωση τελεί υπό την αιγίδα της Διεθνούς Ομοσπονδίας ΤΑΕ ΚΒΟ ΝΤΟ για ΑμεΑ και πρόκειται να συμμετέχουν ασκούμενοι και εκπαιδευτές του Διεθνούς Οργανισμού ΤΑΕ ΚΒΟ ΝΤΟ για ΑμεΑ ΕΛΛΑΣ, οι οποίοι θα παρουσιάσουν ασκήσεις.\nΗ εκδήλωση αποσκοπεί στην ευαισθητοποίηση της κοινής γνώμης και την κοινωνική ένταξη ατόμων με αναπηρία μέσω αθλητικών δραστηριοτήτων. Ο αθλητισμός αποτελεί ένα εξαιρετικό μέσο ένταξης και προσαρμογής ξεπερνώντας κάθε πολιτιστικό και κοινωνικό εμπόδιο και περιορίζοντας τις διακρίσεις κατά των ατόμων αυτών.\nΣτην εκδήλωση θα μιλήσει ο Αθανάσιος Κωτούλας, Ειδικός Σύμβουλος Ψυχικής Υγείας -Οικογενειακός Ψυχοθεραπευτής, με θέμα: “ Άθληση και παιδιά με αναπηρία ”.\n“ ΕΛΑΤΕ ΝΑ ΓΝΩΡΙΣΕΤΕ ΤΟ ΤΑΕ ΚΒΟ ΝΤΟ για ΑμεΑ”E-VOLOS.GRΑΘΛΗΤΙΣΜΟΣΗΜΕΡΙΔΑ\nΗ Ομοσπονδία Επαγγελματιών Βιοτεχνών και Εμπόρων Νομού Μαγνησίας έκοψε την πίτα της\nΟ Μπέος υπέγραψε – Τέλος του μήνα ξεκινά ο κυκλικός κόμβος Αθηνών και Λαρίσης…


cobra-argos: Δρακόντεια μέτρα για την παρέλαση και κυκλοφοριακές ρυθμίσεις\nΔρακόντεια μέτρα για την παρέλαση και κυκλοφοριακές ρυθμίσεις\nΚάτω από δρακόντεια μέτρα ασφαλείας οι εκδηλώσεις σε όλη τη χώρα και ιδιαίτερα στην πλατεια Συντάγματος στην Αθήνα, για τον εορτασμό της επετείου της 25ης Μαρτίου. Υπό αστυνομικό κλοιό αναμένεται να διεξαχθούν για τρίτη συνεχή φορά οι παρελάσεις ...........\nμε τον σχεδιασμό των μέτρων τάξης και ασφάλειας να βρίσκονται στο «κόκκινο».\nΑπό τις 8 το πρωί ο χώρος πέριξ της βουλής και του μνημείου του Αγνωστου Στρατιώτη ήταν απροσπέλαστος για τους πολίτες, ενώ ήδη τα κιγκλιδώματα, όπως μετέδωσε και η πρωινή εκπομπή του ΑΝΤ1, έχουν τοποθετηθεί στο χώρο του Συντάγματος. Περισσότεροι από 4 χιλιάδες αστυνομικοί έχουν πάρει θέση προκειμένου να τηρήσουν τα μέτρα τάξης.\nΕκατοντάδες αστυνομικοί, ένστολοι και μη, αναλαμβάνουν ήδη από τις πρώτες πρωινές ώρες δράση ενώ την επανεμφάνιση τους κάνουν τα γνώριμα πλέον κιγκλιδώματα.\nΚυκλοφοριακές ρυθμίσεις θα ισχύσουν σήμερα στο κέντρο της Αθήνας, λόγω της στρατιωτικής παρέλασης για την επέτειο της 25ης Μαρτίου. Επίσης, θα υπάρξουν τροποποιήσεις στα δρομολόγια των μέσων μαζικής μεταφοράς, ενώ ανάλογες κυκλοφοριακές παρεμβάσεις θα πραγματοποιηθούν σε όλους τους δήμους της Αττικής όπου θα γίνουν μαθητικές παρελάσεις. Κατά τη διάρκεια της παρέλασης κλειστός θα είναι ο σταθμός του μετρό στο Σύνταγμα.\nΗ κυκλοφορία θα διακοπεί:\n- από τις 06.00 έως το τέλος της δοξολογίας στον Ιερό Ναό Διονυσίου Αρεοπαγίτου στις οδούς:\n• Σκουφά, στο τμήμα της από την οδό Σίνα έως την πλατεία Φιλικής Εταιρείας και στις καθέτους αυτής έως την πρώτη παράλληλο\n• Λυκαβηττού, σε όλο το μήκος της\n• Δημοκρίτου, στο τμήμα της από την οδό Σκουφά έως την οδό Σόλωνος\n• Σόλωνος, στο τμήμα της από την οδό Κανάρη έως την οδό Σίνα και στις καθέτους αυτής έως την πρώτη παράλληλο\n• Ομήρου, στο τμήμα της από την οδό Σκουφά έως την οδό Ακαδημίας\n• Σέκερη, σε όλο το μήκος της\n• Κουμπάρη, σε όλο το μήκος της.\n- από τις 06.30 έως το τέλος της παρέλασης:\n• Λεωφ. Βασ. Όλγας, σε όλο το μήκος της\n• Βασ. Σοφίας, στο τμήμα της από τη Λ. Βασ. Αμαλίας έως Λ. Βασ. Κωνσταντίνου\n• Β. Γεωργίου Β΄, σε όλο το μήκος της\n• Β. Γεωργίου Α΄, σε όλο το μήκος της\n• Βασ. Αμαλίας, σε όλο το μήκος της\n• Πανεπιστημίου, σε όλο το μήκος της\n• Όθωνος, σε όλο το μήκος της\n• Πειραιώς, στο τμήμα της από την πλ. Ομονοίας έως την Ιερά Οδό\n• πλατεία Καραϊσκάκη\n• Μάρνη, στο τμήμα της από την πλατεία Βάθη έως την οδό Καρόλου\n• Πατησίων, στο τμήμα της από την οδό Πανεπιστημίου έως τη Λ. Αλεξάνδρας\n• Θ. Δηλιγιάννη, στο τμήμα της από την πλατεία Καραϊσκάκη έως την οδό Ι. Μεταξά\n• Αχιλλέως, στο τμήμα της από την πλατεία Καραϊσκάκη έως την οδό Θερμοπυλών\n• Λ. Συγγρού, στο τμήμα της μεταξύ των οδών Αθ. Διάκου και Δ. Αρεοπαγίτου\nΗ αστυνομία κάνει έκκληση στους πολίτες, για την καλύτερη εξυπηρέτησή τους και αποφυγή πρόσθετων κυκλοφοριακών προβλημάτων, να αποφύγουν τη διέλευση και στάθμευση των οχημάτων τους στις παραπάνω οδούς, λεωφόρους και πλατείες.\nΑναρτήθηκε από cobra Ετικέτες ειδήσεις, Ελλάδα, επικαιρότητα, Κοινωνία, σαν σήμερα


11/11 ΗΠΑ και Βρετανία ζητούν αποκλιμάκωση της βίας στο Χονγκ Κονγκ\n11/11 Γεωργιάδης: Έχουν διαμορφωθεί οι κατάλληλες συνθήκες πλέον για εξαγωγές στην Κίνα\n11/11 Πτώση 0,7% το αργό\nΑν υπάρξει δημοσιονομικός χώρος.\nΗ Ελλάδα αντίθετη στο ενδεχόμενο να επιβληθεί περιβαλλοντικός φόρος στην ακτοπλοΐα ή τη ναυτιλία.\n"Υπάρχει σοβαρό ενδεχόμενο, είπε ο υπουργός, τον Μάιο του 2020, πριν τα καινούργια εκκαθαριστικά, να προκύψει επιπλέον δημοσιονομικός χώρος".\nΠληρωμή ΕΝΦΙΑ στα καταστήματα ΟΠΑΠ μέχρι αργά το βράδυ\nΟι αλλαγές αφορούν σχεδόν ολόκληρο το φάσμα της φορολογίας, όπως είναι η φορολογία εισοδήματος και ακινήτων. Αναλυτικά τι και πότε πρόκειται να αλλάξει. Πώς επηρεάζονται τα εισοδήματα.


888 Τρόμος στον αέρα με επιβάτες πτήσης να προετοιμάζονται για το χειρότερο σενάριο | Kontasas\nΑρχική / ΚΟΣΜΟΣ / Τρόμος στον αέρα με επιβάτες πτήσης να προετοιμάζονται για το χειρότερο σενάριο\nΤρόμος στον αέρα με επιβάτες πτήσης να προετοιμάζονται για το χειρότερο σενάριο\nΣε αναγκαστική προσγείωση σε αεροδρόμιο της κεντρικής Αυστραλίας προχώρησε αεροσκάφος των Μαλαισιανών Αερογραμμών, στο οποίο παρουσιάστηκε ένα τεχνικό πρόβλημα που το έκανε να κλυδωνίζεται, σύμφωνα με τους επιβάτες.\nΤο αεροσκάφος εκτελούσε την πτήση MH122 από το Σίδνεϊ με προορισμό την Κουάλα Λουμπούρ και τελικά προσγειώθηκε με ασφάλεια στο αεροδρόμιο Alice Springs.\nΕπιβάτες περιέγραψαν πως το αεροσκάφος έτρεμε κι έκανε δυνατούς θορύβους.\nΣε ανακοίνωσή τους οι Μαλαισιανές Αερογραμμές αναφέρουν πως η εκτροπή της πορείας του αεροσκάφους έγινε για «τεχνικούς λόγους».\nΣύμφωνα με έναν από τους επιβάτες, το αεροσκάφος εμφάνισε κάποιο πρόβλημα έπειτα από περίπου τέσσερις ώρες πτήσης. «Έτρεμε και ταρακουνιόταν και ο θόρυβος γινόταν ολοένα και πιο δυνατός» περιέγραψε στο BBC. «Ορισμένοι από τους επιβάτες προσεύχονταν, άλλοι έκλαιγαν. Ήταν μια πραγματικά τρομακτική στιγμή».\nΌπως ο ίδιος περιέγραψε, το προσωπικό του αεροσκάφους ενημέρωσε τους επιβάτες για τις διαδικασίες έκτακτης ανάγκης ενώ και οι ίδιοι οι αεροσυνοδοί έδειχναν «νευρικοί και τρομοκρατημένοι». Τους έδειξαν πάντως πώς να προετοιμαστούν για το ενδεχόμενο πρόσκρουσης.\n«Μας είπαν πως μπορεί να υπάρξει προσγείωση – πρόσκρουση, κι αυτό το έκανε ακόμα πιο τρομακτικό. Οι αεροσυνοδοί μας έδειξαν σε ποια θέση θα πρέπει να βρίσκεται το σώμα και το κεφάλι μας» συνέχισε.\nΜόλις το αεροσκάφος προσγειώθηκε με ασφάλεια, οι επιβάτες ζητωκραύγαζαν και χειροκροτούσαν.\nΟι ταξιδιώτες θα αναχωρήσουν σήμερα προς την Κουάλα Λουμπούρ με την πτήση MH148.\nΠροηγούμενο Ολυμπιακός: Αγωνία για Παπαπέτρου\nΕπόμενο Μπαίνουν υποχρεωτικά POS σε ακόμη 58 επαγγέλματα (λίστα)


της Σταυρούλας: Μαΐου 2019\nΕπισκέψεων συνέχεια - Αγία Αικατερίνα\nΔεν ξέρω αν σας συμβαίνει κι εσάς...πού και πού με πιάνει μια εμμονή...όπως αυτή τώρα, με τα μνημεία της πόλης μας...\nΠριν λίγες ημέρες είχε την "τιμητική" του ο ναός της Αγίας Αικατερίνης. Βρεθήκαμε εκεί με μια παρέα κυριών. Ό,τι και να πω είναι λίγο: Ένα κρυφό καμάρι σε μια γειτονιά άλλης εποχής!!! Στην αρχή της οδού Ολυμπιάδος ανεβαίνεις στην οδό Τσαμαδού και σε λίγα μέτρα βλέπεις τον αυλόγυρο και το τουβλάκι της τοιχοποιίας της.\nΠριν την δεις σ' έχουν προλάβει οι ευωδιές από τα γιασεμιά της αυλής της. Αρκετές κυρίες ενορίτισσες ασχολούνται με την καθαριότητα του ναού. "Δεν υπάρχει νεωκόρος. Όλες μας βοηθούμε!"λένε. Και τα καταφέρνουν περίφημα. Ο ναός στραφτοκοπάει κι η αυλή του λάμπει και μοσχοβολάει.\nΟ ναός χτίστηκε στα τέλη του 13ου αιώνα. Είναι κι αυτός καρπός της παλαιολόγειας αναγέννησης, όπως και ο ναός των Αγίων Αποστόλων και της Μονής Βλατάδων και του Αγίου Παντελεήμονος που σώζονται μέχρι σήμερα στην Συμβασιλεύουσα! Σταυροειδής, εγγεγραμμένος, σύνθετος , τετρακιόνιος με περίστωο! Έτσι χαρακτηρίζεται αρχιτεκτονικά ο τύπος του. Χτισμένος με το τουβλάκι της υπομονής είναι πανέμορφος και εξωτερικά και εσωτερικά. Εσωτερικά υπήρχαν βέβαια ωραιότατες τοιχογραφίες οι οποίες καταστράφηκαν όταν ο ναός έγινε τζαμί, το Γιακούμπ Πασά τζαμί! Σώζονται λίγα σπαράγματα, ιδίως στα τόξα των παραθύρων, που προδίδουν εξαιρετική τέχνη.\nΟ πατήρ Νεκτάριος, ο εφημέριος του ναού, μας καλοδέχεται και μας ξεναγεί στο μνημείο. Αξιοσημείωτο το εξής: η περιοχή αυτή είχε πενήντα μικρά μοναστηράκια. Βρέθηκαν σε πολλές εκσκαφές για τη θεμελίωση πολυκατοικιών ωραιότατα ψηφιδωτά δάπεδα και δομικά υλικά τους.\nΚαι η Αγία Αικατερίνη ήταν μοναστηριακός ναός. Σήμερα σεμνύνεται να φιλοξενεί λείψανο -το χέρι- της πανευφήμου Αγίας Αικατερίνης, αλλά και ενός νεομάρτυρος από την Νεάπολη της Καππαδοκίας (Νεφσεχίρ) του Αγίου Θεοχάρους το οποίο, ως θησαυρό, μετέφεραν ανταλλάξιμοι πρόσφυγες που εγκαταστάθηκαν μετά το '24 στην ενορία. Ο π.Νεκτάριος μας παραθέτει τα λείψανα σε προσκύνηση. Ο ναός διατηρεί τον μνημειακό του χαρακτήρα, αλλά επιτελεί και την ύψιστη λατρευτική του αποστολή. Το παρελθόν και το παρόν βρίσκονται εδώ άριστα συνδυασμένα!\nΤο εσωτερικό του ναού δεν είναι βαρυφορτωμένο! Είναι πολύ καλόγουστα λιτό.\nΣτο τέμπλο οι προφήτες κυκλώνουν την Παναγία,\nδίπλα στην οποία βρίσκεται ο Άγιος Ιωάννης o Πρόδρομος,\nκαι οι Απόστολοι κυκλώνουν τον Χριστό,\nδίπλα στον οποίο βρίσκεται η νύμφη Του, η Αγία Αικατερίνα!\nΜια πλάγια λήψη -δεν υπάρχει χώρος για μακρινή! Πόσο περίτεχνο κι ανάλαφρο το εξωτερικό! Αψιδώματα, εσοχές, οδοντωτές κορδέλες, κοσμίτης, δίλοβα παράθυρα! Χαίρεσαι κάθε εκατοστό! Φαντάζομαι πως παρουσιάζει τεράστιο αρχιτεκτονικό ενδοαφέρον!\nΗ κόγχη του ιερού!\nΣτα λίγα τετραγωνικά της αυλής μια πέργκολα με γιασεμιά και πιο πέρα γλάστρες κι όμορφα παρτέρια προδίδουν μεράκι και προσφορά!\n"Νύμφη τοῦ Σωτῆρος πανευκλεής, αἴγλῃ παρθενίας,καὶ σοφίας τῇ καλλονῇ, καὶ μαρτύρων ἄθλοις, λαμπρῶς πεποικιλμένη, Αἰκατερίνα ὤφθης ὡς καλλιπάρθενος".\nΠροσκυνούμε το ιερό λείψανό της!\nΠροσκυνούμε και τα λείψανα του Αγίου Θεοχάρους.\nΟ Άγιος Θεοχάρης μαρτύρησε στην Καππαδοκία σε νεαρή ηλικία το 1740. Ήταν ορφανό παιδί και βρέθηκε να δουλεύει ως σταβλίτης στον δικαστή της Νεάπολης. Εκείνος πολύ εκτίμησε το ήθος και την ομορφιά του και τον πίεζε να αλλαξοπιστήσει για να τον κάνει γαμπρό στην θυγατέρα του. Ο Θεοχάρης πλήρωσε την άρνηση και την αφοσίωση στην πίστη του με λιθοβολισμό και απαγχονισμό σ΄αυτήν τη ζωή, αλλά με αμαράντινο στέφανο δόξης στην άλλη!\nΚαι μία ακόμη, πιο καθαρή εικόνα του Αγίου\nΈνα από τα δύο παρεκκλήσια που βρίσκονται βόρεια και νότια του ιερού.\nΝαός Αγίας Αικατερίνης: Αν σας φέρει ο δρόμος, αξίζει να τον επισκεφθείτε!\nΜάλλον ...φέρτε εσείς τον δρόμο σας προς τα εκεί!!!\nΑναρτήθηκε από Λήμνος στις 9:07 μ.μ. 2 σχόλια:\nΤο timing του Θεού\nΟ Γέρων Αιμιλιανός ο Σιμωνοπετρίτης που εκοιμήθη χθες είχε 23 χρόνια άρρωστος. Όχι κατά συνηθισμένο τρόπο, αλλά, όπως ανθρωπίνως θα λέγαμε, ούτε ζωντανός (με την έννοια ότι δεν επικοινωνούσε καθόλου) αλλά ούτε και νεκρός. Η βουλή του Θεού και οι φροντίδες των μοναζουσών στην Ορμύλια όπου βρισκόταν όλα αυτά τα χρόνια του έδωσαν αυτή την παράταση ζωής, που σίγουρα αποτελεί μια ιατρική εξαίρεση. Είκοσι χρόνια έχουν περάσει από τότε που τον είδα στη μονή για ένα επεισόδιο πνευμονίας: σε καμία περίπτωση δεν θα μπορούσα να προβλέψω την μακρά αυτή επιβίωση. Κάποια πράγματα δεν επιδέχονται επιστημονικές εξηγήσεις.\n(Από το blog Γοργά Παρεστιγμένα του Αντώνη Παπαγιάννη)\nΑναρτήθηκε από Λήμνος στις 5:07 μ.μ. Δεν υπάρχουν σχόλια:\nΤουρίστας στην πόλη μας!\nΈχω μια φίλη και κουμπάρα που συνεχώς με κεντρίζει αποστέλλοντάς μου ενδιαφέροντα άρθρα, ντοκυμαντέρ κτλ μέσω email. Μόλις προχθές μου έστειλε πολύ ωραίο videάκι με αναπαράσταση των ρωμαϊκών Ανακτόρων της Θεσσαλονίκης, της Πομπικής Οδού, της Αψίδας του Γαλέριου και της Ροτόντα. Κυκλοφορεί στο διαδίκτυο, μπορεί να είναι σε πολλούς γνωστό. Έλεγξα αυστηρά τον εαυτό μου γιατί δεν αξιώθηκα να επισκεφθώ την Ροτόντα μετά την προ τριετίας περίπου παράδοσή της στο κοινό -αφού αποκαταστάθηκαν οι ζημιές που υπέστη στο σεισμό του '78. Φυσικά δεν μου ήταν άγνωστη. Την θυμόμουν από τα φοιτητικά μου χρόνια, τότε που γίνονταν εκεί φοιτητικοί εκκλησιασμοί. Αλλά πώς να το κάνουμε, όφειλα μια επίσκεψη, όπως έναν δικό σου άνθρωπο που τον στερείσαι για 40 χρόνια λαχταράς να τον δεις, όταν πια έχεις την δυνατότητα...\nΈτσι χθες -μόλις την επομένη του "κεντρίσματος"- καθώς βρέθηκα στο κέντρο -όπου ο προσωπικός μου φυσικοθεραπευτής μου χάρισε μια κάποια έως αρκετή ευκινησία στο πονεμένο μου γόνατο, ο Θεός να τον έχει καλά!!!-άδραξα την ευκαιρία για την οφειλόμενη επίσκεψη.\nΔεν θα σας ζαλίσω με την ιστορία του μνημείου. Πολύ εύκολα την βρίσκει κανείς σε πολλά sites.\nκαι εδώ http://odysseus.culture.gr/h/2/gh251.jsp?obj_id=1812\nΓια την είσοδο δίνει κανείς 2 ευρώ. Η υπάλληλος στο γκισέ κοίταξε με συμπάθεια τα γκρίζα μου μαλλιά και την πατερίτσα και με ρώτησε διστακτικά: Πόσων ετών είστε; Προφανώς ήθελε να με απαλλάξει από το έξοδο λόγω ηλικίας. Της είπα 62 και φυσικά ήμουν εκτός. Της χαμογέλασα: "Ευχαριστώ, είπα! Αλλά τι είναι δύο ευρώ για μια Ροτόντα!!!"\nΠρόκειται για τεράστιο μνημείο-σφραγίδα της πόλης μας. Εντυπωσιακότατη κατασκευή που δέχθηκε εξαιρετική φροντίδα από την τέως 9η Εφορεία Βυζαντινών Αρχαιοτήτων και όλους τους τότε συναδέλφους της Υπηρεσίας και στη συνέχεια από την Εφορεία Αρχαιοτήτων Πόλης Θεσσαλονίκης.\nΕίναι το νούμερο 1 αξιοθέατο της πόλης μας, αν και δεν έχει αναδειχθεί όσο του αξίζει. Πάντως πολλούς τουρίστες συνάντησα και εκτός και εντός.\nΗ αίσθηση του εισερχομένου είναι δέος και απόλυτος εντυπωσιασμός από τις διαστάσεις του οικοδομήματος!!! Μπροστά ακριβώς απέναντι η κόγχη του ιερού, η οποία εξωτερικά διακόπτει το κυκλικό σχήμα του κτίσματος!\nΗ Ροτόντα προοριζόταν για Μαυσωλείο του Γαλέριου, αλλά ποτέ δεν χρησιμοποιήθηκε ως τέτοιο.\nΠολύ νωρίς από τον 4ο αιώνα δόθηκε στην χριστιανική λατρεία. Τότε κατασκευάστηκε η κόγχη του ιερού και τα περίφημα ψηφιδωτά που κοσμούν τον θόλο περιμετρικά και τις καμάρες των παραθύρων.\nΣτην κόγχη του ιερού παριστάνεται η Ανάληψη του Κυρίου.\nΟ σταυρός, το κυρίαρχο σύμβολο των Χριστιανών, στην καμάρα του νότιου ανοίγματος.\nΣτο κέντρο του θόλου προφανώς θα παριστάνετο ο Παντοκράτορας, αφού περιμετρικά βλέπουμε\nτους αρχαγγέλους με ορθάνοιχτες φτερούγες να περιβάλλουν τον εσώτερο κύκλο.\nΚι άλλο εξαιρετικό ψηφιδωτό "κέντημα" από την βόρεια καμάρα!\nΣτη νότια έξοδο μια μεταλλική αναπαράσταση του μνημείου!\nΤα ψηφιδωτά του θόλου είναι αριστοτεχνικά, αλλά πρέπει να έχεις μαζί σου κυάλια λόγω του μεγάλου ύψους 30 περίπου μέτρα.\nΟι βαριές μεταλλικές θύρες θα έλεγα πως στέκονται άξια στο "ύψος" του μνημείου!\nΗ κρήνη και ο μιναρές είναι οι μουσουλμανικές προσθήκες στο μνημείο.\nΚάθε νέα χρήση τού πρόσθετε και νέα κτίσματα.\nΣημειωτεόν: Ο μιναρές είχε περίπου 35μ ύψος. Τώρα λείπει η κωνική του απόληξη η οποία κατέρρευσε στο σεισμό του 1978. Είναι ο μοναδικός μιναρές που απέμεινε στη Θεσσαλονίκη και καθώς τον βλέπω από την βάση προς τα πάνω συνειδητοποιώ την μεγάλη δυσκολία της κατασκευής του, αλλά και την δυσκολία του έργου του χότζα. Πώς ανέβαινε ως εκεί επάνω πέντε φορές την ημέρα, παρακαλώ, και απήγγελε δυνατά τους στίχους από το Κοράνι τότε που δεν υπήρχαν τα σημερινά μέσα (μεγάφωνα, CD κτλ)!!!!\nΣτη βόρεια πλευρά του αυλόγυρου σώζονται κτίσματα των αρχών του 20ου αιώνα, ίσως και παλαιότερα.\nΑφήνω την Ροτόντα ικανοποιημένη που πραγματοποίησα μια τριετή επιθυμία μου και κατηφορίζω προς την οδό Ιασονίδου. Βγαίνω ακριβώς στο ιερό του Ναού του Αγίου Παντελεήμονα και δεν αντιστέκομαι καθόλου στον πειρασμό να τον επισκεφθώ.\nΤι να πούμε τώρα και γι' αυτό το κόσμημα!!\nΘα βρείτε εδώ πληροφορίες. Από τα τέλη του 130υ αιώνα χτισμένος με το τουβλάκι της υπομονής, τα αψιδώματα, τα τρίκογχα παραθυράκια του, τον αρμονικό του τρούλλο. Στο εσωτερικό δεν σώζεται ούτε ίχνος αγιογραφίας, αλλά βόρεια και νότια στα δύο παρεκκλήσιά (;) του διακρίνονται αρκετά σπαράγματα από μορφές αγίων ιεραρχών, της Παναγίας κτλ.\nΗ κρήνη, δεν ξέρω αν είναι χριστιανικό ή μουσουλμανικό κτίσμα. Θα μπορούσε να είναι χριστιανικό βαπτιστήριο ή μουσουλμανική κρήνη καθαρισμού. Ό,τι και να είναι είναι ένα στολίδι της αυλής.\nΗ κ.Στέλλα η νεωκόρισσα αποσταμένη κάθεται στην είσοδο του ναού. Έχει στη φροντίδα της το μνημείο -που λειτουργεί τακτικά και ως λατρευτικός χώρος όντας παρεκκλήσιο της Μονής της Αγίας Θεοδώρας. "Έρχονται ξένοι, αλλά δεν αφήνουν τίποτα. Αν άναβαν έστω ένα κεράκι θα μπορούσε το μνημείο να μένει ανοιχτό όλη την ημέρα με κάποιον φύλακα".\nΠροσκυνώντας την εικόνα του Αγίου Παντελεήμονα τον παρακάλεσα να μου χαρίσει στοιχειώδη βαδιστική επάρκεια! Πιστεύω ως τούτο ποιήσει!...\nΑν την έχω θα επανέλθω με κάποιο άλλο μνημείο της "πάμπλουτης, αλλά αδικημένης από τους δημοτικούς άρχοντες και τους κατοίκους της, πόλης μας. Συγχωρέστε μου αυτήν τη ρήση. Οι δρόμοι της θαρρείς πως είναι κακοτράχαλοι, η συγκοινωνία θλιβερή, η όψη των κτιρίων της θυμίζει πολύχρωμες κουρελούδες και τα σκουπίδια ξεχειλίζουν στους κάδους και επιπολάζουν σε κάθε στάση λεωφορείων...ούτε ένα όμορφο παρτέρι...\nΤουρίστας στην πόλη μου χθες...είδα δυο θησαυρούς 1700 και 700 περίπου ετών και θαύμασα. Είδα και την σύγχρονη αθλιότητά μας και πόνεσα πολύ...\nΝα ελπίζουμε σε κάτι καλύτερο;\nΑναρτήθηκε από Λήμνος στις 1:14 π.μ. 1 σχόλιο:


Ενοχλήσεις για «Τόρο» εκτός με Πανιώνιο - Onsports.gr\nΓιώργος Κυριακόπουλος\t24 Ιανουαρίου 2012, 21:16\nΕνοχλήσεις για «Τόρο» εκτός με Πανιώνιο\nΕκτός αποστολής του Ολυμπιακού για τον αγώνα της Τετάρτης (25/1) με τον Πανιώνιο τέθηκε ο Βασίλης Τοροσίδης.\nΟ αρχηγός των «ερυθρόλευκων» ένιωσε ενοχλήσεις στον έσω πλατύ του αριστερού του γόνατος και έκανε πρόγραμμα θεραπείας, με αποτέλεσμα να μην είναι στην διάθεση του Ερνέστο Βαλβέρδε για τον αγώνα του Κυπέλλου με τους «κυανέρυθρους».\nΠαράλληλα, ο Ισπανός τεχνικός δεν μπορεί να υπολογίζει στους Τζεμπούρ, Χολέμπας, Μιραλάς, Μόνχε και Φέισα οι οποίοι αντιμετωπίζουν προβλήματα τραυματισμών, ενώ στην 19μελή αποστολή βρίσκονται και οι τρεις τερματοφύλακες της ομάδας, ήτοι οι Μέγιερι, Κοστάντσο και Δασκαλάκης, όπως και ο νεαρός Λυκογιάννης.\nΟι υπόλοιποι που συμπληρώνουν την αποστολή είναι οι: Μέλμπεργκ, Παπάζογλου, Αβρ. Παπαδόπουλος, Μαρκάνο, Ποτουρίδης, Μοντέστο, Ιμπαγάσα, Μακούν, Μανιάτης, Φετφατζίδης, Ορμπάιθ, Αμπντούν, Φουστέρ, Πάντελιτς, Ντιόγκο.


Πράσινο φως από το ΚΑΣ για φωτογράφιση του Οίκου Dior στην Ακρόπολη | Hours News Greece\n«Ναι» από το Κεντρικό Αρχαιολογικό Συμβούλιο στον οίκο μόδας Dior για φωτογράφιση στον ιερό βράχο της Ακρόπολης\nΘετική ήταν η απάντηση του Κεντρικού Αρχαιολογικού Συμβουλίου στον γαλλικό οίκο μόδας Dior για να πραγματοποιήσει φωτογραφίσεις και κινηματογραφήσεις σε αρχαιολογικούς χώρους.\nΟι φωτογραφίσεις που θα πραγματοποιηθούν, γίνονται στο πλαίσιο της παρουσίασης της καλοκαιρινής συλλογής του Οίκου Dior και τα μέλη του ΚΑΣ εισηγήθηκαν ομόφωνα υπέρ της διάθεσης των χώρων που ζητήθηκαν, μεταξύ των οποίων είναι η Ακρόπολη, το Ηρώδειο, η Αρχαία Αγορά και ο Ναός του Ποσειδώνα στο Σούνιο.\nΗ φωτογράφιση στην Ακρόπολη, μπροστά στον Παρθενώνα και το Ερέχθειο θυμίζοντας την ιστορική φωτογράφιση του 1951, προγραμματίζεται για τις 14 και 15 Ιουνίου.\nΣτο σκεπτικό του το ΚΑΣ φέρεται να αναφέρει ότι με τον τρόπο αυτό θα φανεί η αναστηλωτική πρόοδος και οι αλλαγές που έχουν συντελεστεί στο μνημείο από τη δεκαετία του ’50 μέχρι σήμερα.\nΗ creative director του Dior φαίνεται πως επέλεξε τη χώρα μας ως φόρο τιμής στον Christian Dior, ο οποίος είχε επιλέξει την Αθήνα για να φωτογραφίσει τη συλλογή του πριν 70 χρόνια. Τα μοντέλα του σχεδιαστή φόρεσαν 8 Haute Couture δημιουργίες του και πόζαραν μπροστά από τον Παρθενώνα. Πίσω από την κάμερα βρισκόταν ο φωτογράφος και φωτορεπόρτερ Jean-Pierre Pedrazzini, ο οποίος συνεργαζόταν με το Paris Match.\nΠροηγούμενο άρθρο Γιάννης Βαρδής: «Τα μουσικά ριάλιτι δεν βοηθούν τα νέα παιδιά να κάνουν καριέρα»\nΕπόμενο άρθρο Marilyn Manson: Ένταλμα σύλληψης για τον τραγουδιστή\nΗΠΑ: Πάνω από 150 οι νεκροί στη Νέα Υόρκη\nΗ Aegean αναστέλλει τις πτήσεις Εξωτερικού μέχρι 30 Απριλίου


Πάλμερ: Στόχος της Ρωσίας η αστάθεια στα δυτικά Βαλκάνια\nΠΑΛΜΕΡ: ΣΤΟΧΟΣ ΤΗΣ ΡΩΣΙΑΣ Η ΑΣΤΑΘΕΙΑ ΣΤΑ ΔΥΤΙΚΑ ΒΑΛΚΑΝΙΑ από Voria.gr article https://www.voria.gr/article/palmer-stochos-tis-rosias-i-astathia-sta-ditika-valkania Ο ειδικός απεσταλμένος των ΗΠΑ στα δυτικά Βαλκάνια προέκρινε ως ιδανική λύση στο ζήτημα του Κοσόβου την αμοιβαία αναγνώριση Σερβίας - Κοσόβου. 10.09.2019 21:37\n10/09/2019, 21:37 |\nΟ ειδικός απεσταλμένος των ΗΠΑ στα δυτικά Βαλκάνια προέκρινε ως ιδανική λύση στο ζήτημα του Κοσόβου την αμοιβαία αναγνώριση Σερβίας - Κοσόβου.\nΟ ειδικός απεσταλμένος των ΗΠΑ στα δυτικά Βαλκάνια Μάθιου Πάλμερ εξέφρασε τη βεβαιότητα ότι μπορεί να επιλυθεί το ζήτημα του Κοσόβου, όταν θα αρθούν όλα τα εμπόδια και οι δύο πλευρές καθίσουν στο τραπέζι των διαπραγματεύσεων. Όπως μεταδίδουν τα σερβικά ΜΜΕ και αναμεταδίδει το ΑΜΠΕ, ο κ. Πάλμερ, σε συνέντευξη του στην δημόσια τηλεόραση του Μαυροβουνίου (RTCG), δήλωσε αισιόδοξος για την πορεία του διαλόγου μετά τις εκλογές στο Κόσοβο στις 6 Οκτωβρίου και τον σχηματισμό της νέας κυβέρνησης. «Οι ΗΠΑ θα στηρίξουν στο Κόσοβο ένα κυβερνητικό σχήμα που θα επιδείξει αφοσίωση στον διάλογο, θα άρει τους δασμούς για τα εμπορεύματα από τη Σερβία και θα επιστρέψει στο τραπέζι των διαπραγματεύσεων» τόνισε ο Μάθιου Πάλμερ σχολιάζοντας τις πολιτικές εξελίξεις στο Κόσοβο.


[Πρόσωπο = Σκιαδαρέσης, Χρήστος]\nΒρέθηκαν 12 αποτελέσματα σε 3,6 δευτ.\nΣκιαδαρέσης, Χρήστος. Blue River / Χρήστος Σκιαδαρέσης. - Αθήνα : Οδός Πανός, 2018. - 72σ. · 21x14εκ.\nISBN 978-960-477-341-1 (Μαλακό εξώφυλλο) [Κυκλοφορεί - Εκκρεμής εγγραφή]\n€ 10,00 (Τελ. ενημ: 23/11/2018) · Η τιμή περιλαμβάνει Φ.Π.A. 6%.\nΣυλλογικό έργο. Γλυπτών παλιννόστησις : Πανελλήνια ποιητική συλλογή για την επιστροφή των γλυπτών του Παρθενώνα / Συλλογικό έργο, Βαγγέλης Ντελής, Στέλλα Πετρίδου, Χρήστος Σκιαδαρέσης, κ.ά. - 1η έκδ. - Αθήνα : Εκδόσεις Αέναον, 2017. - 197σ. · 21x14εκ. - (Ποιητική Συλλογή)\nΠρόλογος: Ιωάννινης Μαρωνίτης, Πρόεδρος του Ομίλου Unesco Πειραιώς και Νήσων.\nISBN 978-618-82989-4-1 (Μαλακό εξώφυλλο) [Κυκλοφορεί]\nΣκιαδαρέσης, Χρήστος. Οι αγάπες πεθαίνουν εν ακαρεί / Χρήστος Σκιαδαρέσης. - 1η έκδ. - Αθήνα : Κέντρο Ευρωπαϊκών Εκδόσεων "Χάρη Τζο Πάτση", 2016. - 76σ. · 21x14εκ.\nISBN 978-960-479-130-9 (Μαλακό εξώφυλλο) [Κυκλοφορεί - Εκκρεμής εγγραφή]\n€ 10,00 (Τελ. ενημ: 10/11/2016) · Η τιμή περιλαμβάνει Φ.Π.A. 6%.\nΣυλλογικό έργο. Ανθολογία διηγήματος : Δ΄λογοτεχνικός διαγωνισμός Αντώνης Σαμαράκης / Συλλογικό έργο, Ναταλία Ηλία, Μανώλης Βαμβουνάκης, Κατερίνα Ζωντανού, Ανδρέας Θανασούλας, Στέφανος Ντάκος, Χρήστος Σκιαδαρέσης, κ.ά. - 1η έκδ. - Αθήνα : Εκδόσεις Καστανιώτη, 2014. - 184σ. · 24x15εκ.\nISBN 978-960-03-5741-7 (Μαλακό εξώφυλλο) [Κυκλοφορεί - Εκκρεμής εγγραφή]\n€ 10,60 (Τελ. ενημ: 20/6/2017) · Η τιμή περιλαμβάνει Φ.Π.A. 6%.\nΣκιαδαρέσης, Χρήστος. Έρως πανδαμάτωρ : Ποίηση / Χρήστος Σκιαδαρέσης. - Αθήνα : Βεργίνα, 2013. - 47σ. · 21x14εκ.\nISBN 978-960-9523-58-5 (Μαλακό εξώφυλλο) [Κυκλοφορεί]\nΣυλλογικό έργο. 31 Ποιητές : Ποιητική ανθολογία ΙΙ / Συλλογικό έργο, Νίκος Αντωνόπουλος, Σώτος Αθανασιάδης - Λαπαθιώτης, Ηλιάνα Κ. Αυγέα, Χρήστος Γιαννούλης, Γιάννης Γκιόκας, Αρετή Γκιωνάκη, Γιώργος Δεληγιάννης, Νίκος Δεληγιάννης, Δημήτρης Α. Δημητριάδης, Έφη, Θανάσης Καραθύμιος, Τζωρτζίνα Κιτσούκη - Βασιλειάδου, Χρυσούλα Λουλοπούλου, Νεκταρία Μαραγιάννη, Ιάκωβος Μενελάου, Ηλίας Μπαρτζιώκας, Φεβρωνία Νικολαΐδου, Μιλτιάδης Ντόβας, Ανδριάνα Ξηρού, Θεοδώρα Ν. Παπαδοπούλου, Γιάννης Πετσελάκης, Δήμητρα Σιάρακα, Χρήστος Σκιαδαρέσης, Έλενα Σταύρου, Κώστας Συμεωνίδης, Αντώνης Τάτσης, Σταύρος Τενεκετζής, Στέργιος Τσακίρης, Θεμιστοκλής Ε. Τσινταράκης, Χρήστος Χαρατσάρης, Ελένη Χαρμάνα. - 1η έκδ. - Αθήνα : Εκδόσεις Πνοές Λόγου και Τέχνης, 2012. - 71σ. · 24x17εκ.\nISBN 978-618-80337-2-6 (Μαλακό εξώφυλλο) [Κυκλοφορεί]\n€ 10,65 (Τελ. ενημ: 4/2/2013) · Η τιμή περιλαμβάνει Φ.Π.A. 6%.\nΣκιαδαρέσης, Χρήστος. Τα χρυσάνθεμα του έρωτα : Τριακόσιοι συν ένας ερωτικοί στοχασμοί / Χρήστος Σκιαδαρέσης. - 1η έκδ. - Αθήνα : Βεργίνα, 2011. - 75σ. · 21x14εκ.\nISBN 978-960-9523-12-7 (Μαλακό εξώφυλλο) [Κυκλοφορεί]\n€ 10,00 (Τελ. ενημ: 1/6/2011) · Η τιμή περιλαμβάνει Φ.Π.A. 6%.


Ανόρθωση: Αναρρίχηση και στο βάθος μετεγγραφές και αποχωρήσεις | Goal News Cy\nGOALΑνόρθωση: Αναρρίχηση και στο βάθος μετεγγραφές και αποχωρήσεις\nΑνόρθωση: Αναρρίχηση και στο βάθος μετεγγραφές και αποχωρήσεις\nΕίναι χιλιοειπωμένο ότι η Ανόρθωση γι’ αλλού ξεκίνησε κι αλλού έχει καταλήξει μέχρι στιγμής στην τρέχουσα σεζόν. Η πορεία της είναι αντίθετη από τα όσα έχει επενδύσει και γίνεται μεγάλη προσπάθεια από τον νέο προπονητή, αλλά και τη διοίκηση για να καλυφθεί το χαμένο έδαφος. Κάτι που δεν είναι καθόλου εύκολο, όμως ο Στρέπελ δουλεύει με στόχο να φέρει την «Κυρία» σε ένα καλύτερο επίπεδο και σε μία καλύτερη βαθμολογική θέση. Προς αυτή την κατεύθυνση είναι λογικό να γίνονται και σκέψεις για την ενίσχυση του Ιανουαρίου.\nΗ ομάδα της Αμμοχώστου θέλει να φέρει κάποιους ποδοσφαιριστές που θα είναι σε θέση να της δώσουν περισσότερα και να την ανεβάσουν ποιοτικά. Ο Ολλανδός τεχνικός έχει στο μυαλό του κάποια πράγματα, αλλά δεν μπορούμε να πούμε ότι έχουν παρθεί αποφάσεις μιας και είναι νωρίς για κάτι τέτοιο. Ίσως γίνει προσπάθεια για ενίσχυση στη μεσαία γραμμή, αλλά και στα άκρα της επίθεσης. Ειδικά στα «φτερά» υπάρχει θέμα, αφού ο Σισέ είναι συχνά τραυματίας, ο Λαβόρδε τώρα άρχισε να ανεβαίνει, ο Μικελτάντζε ενδέχεται πως δεν αντιμετωπίζει κάτι σοβαρό (σ.σ. ένιωσε ενοχλήσεις στο φιλικό με την ΠΑΕΕΚ), είναι και ο Εγγλέζου αν χρειαστεί, όμως ο Στρέπελ θέλει να βρει κάτι καλύτερο που θα του δώσει το κάτι παραπάνω.\nΣε συνεργασία με τη διοίκηση αναμένεται να παρθούν κάποιες αποφάσεις από την τεχνική ηγεσία ενόψει Ιανουαρίου. Δεν είναι μόνο ποιοι θα έρθουν στην ομάδα αλλά και ποιοι θα αποχωρήσουν. Είναι ένα λεπτό ζήτημα το οποίο για την ώρα δεν απασχολεί έντονα μιας και στόχος είναι η «Κυρία» να μπορέσει μέχρι τα Χριστούγεννα να κερδίσει όσους βαθμούς πρέπει για να μπορέσει να ανέβει και βαθμολογικά αλλά και ψυχολογικά.\nΣκέφτονται το ντέρμπι\nΤο Σαββατοκύριακο πέρασε και σιγά-σιγά οι ποδοσφαιριστές της Ανόρθωσης επιστρέφουν στις προπονήσεις. Αρκετοί απουσιάζουν με τις εθνικές τους ομάδας και από αύριο θα αρχίσει να γεμίζει το «Αντώνης Καράς» με τον Στρέπελ και τους συνεργάτες του να προσπαθούν να προετοιμάσουν όσο γίνεται καλύτερα την ομάδα της Αμμοχώστου για το ντέρμπι με την Ομόνοια. Μοναδικός στόχος είναι η νίκη στο ΓΣΠ με τον Ολλανδό να μην έχει στα πλάνα του, τους Κάτσαρ και Ιγκιεμπόρ που είναι τραυματίες.


Φυτικές ίνες και τροφές. Γιατί είναι σημαντικές στη διατροφή;\nΑρχική » Άρθρα για υγιεινή διατροφή » Θέματα διατροφής » Τρόφιμα » Τι είναι οι φυτικές ίνες και γιατί είναι απαραίτητες στη διατροφή μας;\nΟι φυτικές ίνες, γνωστές και ως διαιτητικές ίνες, είναι συστατικά των φυτικών τροφών (τα περισσότερα συστατικά τους προέρχονται από το κυτταρικό τοίχωμα των φυτικών κυττάρων), των οποίων η κατανάλωση ασκεί διάφορες ευεργετικές δράσεις στον οργανισμό μας. Η ιδιαιτερότητα των ουσιών αυτών είναι ότι δεν πέπτονται από το γαστρεντερικό σύστημα του ανθρώπου και φτάνουν ανέπαφες στο παχύ έντερο, όπου εκεί υφίστανται μικρότερου ή μεγαλύτερου βαθμού ζύμωση από τα βακτήρια που αποικούν φυσιολογικά το έντερο. Στις φυτικές ίνες ανήκουν μη αμυλούχοι πολυσακχαρίτες (κυτταρίνη, ημικυτταρίνη, πηκτίνες, κόμμεα), η ινουλίνη, η λιγνίνη και άλλα συστατικά.\nΠίνακας: Περιεχόμενο ορισμένων τροφίμων σε φυτικές ίνες\nΑρακάς βρασμένος 1 φλυτζάνι 8,8\nΜπρόκολο βρασμένο 1 φλυτζάνι 5,2\nΣπανάκι βρασμένο 1 φλυτζάνι 4,3\nΚουνουπίδι βρασμένο 1 φλυτζάνι 2,8\nΠατάτα ψητή 1 μέτρια 2,3\nΛάχανο ωμό 1 φλυτζάνι 2,2\nΚρεμμύδι ωμό 1 μέτριο 1,9\nΚαρότο ωμό 1 μέτριο 1,7\nΝτομάτα ωμή 1 μέτρια 1,5\nΞερά δαμάσκηνα 1 φλυτζάνι 12,4\nΜήλο (με φλούδα) 1 μέτριο 4,4\nΡοδάκινο 1 μέτριο 2,2\nΔαμάσκηνο 1 μέτριο 0,9\nΒερίκοκο 1 μέτριο 0,7\nΑμυλούχα τρόφιμα, δημητριακά\nΨωμί ολικής αλέσεως 1 φέτα 1,9\nΨωμί σίκαλης 1 φέτα 1,9\nΨωμί λευκό 1 φέτα 0,8\nΔημητριακά ολικής άλεσης 1 φλυτζάνι 8,9\nΔημητριακά βρώμης 1 φλυτζάνι 4,6\nΔημητριακά τύπου Corn Flakes 1 φλυτζάνι 1,3\nΡύζι καστανό βρασμένο 1 φλυτζάνι 3,5\nΡύζι λευκό βρασμένο 1 φλυτζάνι 0,6\nΖυμαρικά ολικής άλεσης βρασμένα 1 φλυτζάνι 3,9\nΖυμαρικά λευκά βρασμένα 1 φλυτζάνι 2,5\nΦακές βρασμένες 1 φλυτζάνι 15,6\nΡεβίθια βρασμένα 1 φλυτζάνι 12,5\nΦασόλια βρασμένα 1 φλυτζάνι 11,3\nΑμύγδαλα 1 φλυτζάνι 17,9\nΦουντούκια 1 φλυτζάνι 13,1\nΚαρύδια 1 φλυτζάνι 6,7\nΠηγή: USDA National Nutrient Database for Standard Reference, Release 27\nΠοια είναι τα πλεονεκτήματα μιας δίαιτας επαρκούς σε φυτικές ίνες;\nΈρευνες και κλινικές μελέτες έχουν καταφέρει να δείξουν σημαντικές φυσιολογικές επιδράσεις των ιδιαίτερων αυτών συστατικών, που αν και δεν είναι θρεπτικά, με την έννοια ότι δεν πέπτονται, εντούτοις είναι απαραίτητα για την πρόληψη ασθενειών και τη διατήρηση της συνολικής υγείας.\nΗ πιο προφανής, από όσα αναφέρθηκαν παραπάνω, δράση των φυτικών ινών. Οι φυτικές ίνες αυξάνουν το βάρος και μαλακώνουν την υφή των κοπράνων και διευκολύνουν τη διέλευσή τους από το έντερο. Συνεπώς διευκολύνουν την αφόδευση και προλαμβάνουν τη δυσκοιλιότητα, ενώ μπορούν να προληφθούν και καταστάσεις όπως εμφάνιση αιμορροΐδων, εκκολπωμάτωση και ίσως καρκίνος του παχέος εντέρου. Όταν οι ίνες ζυμώνονται στο παχύ έντερο, από τα επωφελή βακτήρια, παράγονται κάποια προϊόντα μεταξύ των οποίων αέρια και λιπαρά οξέα βραχείας αλύσου. Η παραγωγή των τελευταίων οδηγεί σε μείωση του pH στο παχύ έντερο με αποτέλεσμα να εμποδίζεται η ανάπτυξη παθογόνων μικροοργανισμών. Έτσι, η διαδικασία της ζύμωσης είναι ιδιαίτερα σημαντική για τη διατήρηση υγιούς εντερικής μικροχλωρίδας, κάτι που έχει αξία και στην πρόληψη της διάρροιας.\nΈλεγχος επιπέδων γλυκόζης – διαχείριση σακχαρώδη διαβήτη\nΈχει διαπιστωθεί ότι οι φυτικές ίνες, κυρίως οι διαλυτές, επιβραδύνουν την απορρόφηση της γλυκόζης (σακχάρου), με συνέπεια η ακόλουθη αύξηση της συγκέντρωσής της στο αίμα να είναι πιο ομαλή σε σχέση με την απότομη αύξησή της που συμβαίνει συνήθως μετά από γεύματα φτωχά σε φυτική ίνα. Η καθυστέρηση της κένωσης του στομάχου και ο αυξημένος χρόνος παραμονής του εντερικού περιεχομένου στο κόλον (παχύ έντερο) είναι μερικοί από τους τρόπους με τους οποίους αυτό επιτυγχάνεται. Μελέτες έχουν δείξει ότι η παρουσία φυτικών ινών στο γεύμα μειώνει τα επίπεδα γλυκόζης ή/ και ινσουλίνης στο αίμα. Αυτό έχει ιδιαίτερη αξία σε ότι αφορά τη διαιτητική αγωγή των διαβητικών ασθενών (τύπου Ι και ΙΙ) και τον καλύτερο γλυκαιμικό έλεγχο αφού μία δίαιτα πλούσια σε φυτική ίνα βελτιώνει τα επίπεδά της γλυκόζης στο αίμα και την ευαισθησία στην ινσουλίνη, ενώ ενδεχομένως μπορεί να μειώνει τις ανάγκες σε ινσουλίνη. Επιπλέον, υψηλή πρόσληψη φυτικής ίνας γενικότερα έχει σχετιστεί με μείωση της εκδήλωσης σακχαρώδους διαβήτη, κάτι που δείχνει ότι είναι πιθανή και η προστατευτική επίδραση των φυτικών ινών έναντι της ασθένειας.\nΟι φυτικές ίνες αποδίδουν (ανάλογα με το βαθμό ζύμωσής τους) πολύ μικρά ποσά ενέργειας, δηλαδή θερμίδων. Οι τροφές που είναι πλούσιες σε φυτικές ίνες, αν και συνήθως ογκώδεις, παρέχουν λίγες θερμίδες, κάτι που βέβαια εξαρτάται και από τον τρόπο κατανάλωσης και παρασκευής τους. Ο ρόλος των ινών στον έλεγχο του βάρους είναι κυρίως βοηθητικός και σχετίζεται με τον έλεγχο της πρόσληψης τροφής. Οι τροφές με μεγάλο περιεχόμενο ινών απαιτούν περισσότερο χρόνο μάσησης και αυξάνεται το παραγόμενο σάλιο, με αποτέλεσμα να δημιουργείται αίσθημα πλήρωσης του στομάχου και το άτομο να αισθάνεται πιο σύντομα κορεσμό. Αυτό βοηθά στον έλεγχο της ποσότητας τροφής που κάποιος καταναλώνει και ο έλεγχος της ποσότητας είναι μία σημαντική παράμετρος σε μία προσπάθεια διατήρησης ή μείωσης του σωματικού βάρους ενός ατόμου.\nΗ υπερλιπιδαιμία, ο σακχαρώδης διαβήτης, αλλά και το υπερβάλλον σωματικό βάρος και η παχυσαρκία έχουν μακροχρόνιες αρνητικές επιπτώσεις στην υγεία της καρδιάς και των αγγείων. Από τη στιγμή που μία επαρκής σε φυτικές ίνες διατροφή μπορεί να βελτιώσει ως ένα βαθμό αυτές τις καταστάσεις, είναι εύκολο να καταλάβει κανείς με ποιον τρόπο αυτά τα διατροφικά στοιχεία έχουν κάποια συμμετοχή στη μείωση του καρδιαγγειακού κινδύνου. Σε συνδυασμό μάλιστα με το γεγονός ότι σε κάποιες μελέτες έχει παρατηρηθεί μέτρια επίδραση (μείωση) στην αρτηριακή πίεση, ειδικά σε υπερτασικά άτομα, γίνεται φανερό πως οι φυτικές ίνες πρέπει να έχουν θέση σε μία διατροφή που στοχεύει στην υγεία του καρδιαγγειακού συστήματος.\nΑνεπιθύμητες δράσεις φυτικών ινών\nΟι φυτικές ίνες είναι δυνατόν να έχουν και κάποιες ανεπιθύμητες δράσεις.\nΜερικά είδη φυτικών ινών φαίνεται να μειώνουν την απορρόφηση μεταλλικών στοιχείων όπως σιδήρου, ασβεστίου και ψευδαργύρου, ενώ πολύ συχνά συνυπάρχουν στο ίδιο τρόφιμο με φυτικά οξέα, τα οποία δεσμεύουν τα μεταλλικά στοιχεία και εμποδίζουν την απορρόφησή τους από το πεπτικό. Επίσης, μία δίαιτα υψηλή σε φυτικές ίνες μπορεί να επιδεινώσει τα συμπτώματα μερικών ασθενών που πάσχουν από σύνδρομο ευερέθιστου εντέρου. Επιπλέον, ένα μικρό ποσοστό του πληθυσμού φαίνεται να είναι ιδιαίτερα ευαίσθητο σε ότι αφορά την πρόσληψη φυτικής ίνας και να εμφανίζει συμπτώματα στο πεπτικό σε ποσότητες ίνας μικρότερες των 10 γραμμαρίων/ημέρα. Η απότομη αύξηση της ποσότητας φυτικής ίνας στη διατροφή, μερικές φορές συνοδεύεται από δυσφορία στο πεπτικό, μετεωρισμό, πόνο ή και διάρροια. Όταν συντρέχουν τέτοιες καταστάσεις, οι ανεπιθύμητες δράσεις των ινών πρέπει να λαμβάνονται υπόψη, ενώ η συνδρομή του διαιτολόγου κρίνεται απαραίτητη.\nΠάντως γενικός κανόνας είναι ότι η πρόσληψη των φυτικών ινών πρέπει να αυξάνεται σταδιακά και όχι απότομα.\nΠόση φυτική ίνα χρειαζόμαστε;\nΣύμφωνα με την Ευρωπαϊκή Αρχή για την Ασφάλεια Τροφίμων EFSA η πρόσληψη 25 γραμμαρίων φυτικών ινών την ημέρα, για τους ενήλικες, θεωρείται επαρκής για την ομαλή λειτουργία του εντέρου, ενώ και μεγαλύτερες προσλήψεις έχουν συνδεθεί με άλλα οφέλη, όπως μειωμένο καρδιαγγειακό κίνδυνο, καλύτερη διαχείριση του διαβήτη τύπου ΙΙ και καλύτερο έλεγχο βάρους.\nΘα μπορούσαμε να πούμε πως η διατροφή ενός υγιούς ενήλικα καλό είναι να παρέχει 25-30 γραμμάρια φυτικών ινών/ημέρα.\nΗ επαρκής πρόσληψη φυτικής ίνας από τα παιδιά είναι λιγότερο καλά μελετημένη και διάφορες θέσεις ως προς αυτό το θέμα έχουν διατυπωθεί. Για τον υπολογισμό της επαρκούς ποσότητας φυτικής ίνας στη διατροφή παιδιών έχει προταθεί, μεταξύ άλλων, ο κανόνας «ηλικία σε έτη + 5» γραμμάρια φυτικών ινών. Δηλαδή, αν ένα παιδί είναι 5 ετών, τότε πρέπει να προσλαμβάνει 5(έτη) + 5 = 10 γρ. φυτικής ίνας.\nΠώς μπορούμε να έχουμε μία διατροφή με τροφές πλούσιες σε φυτικές ίνες;\nΑπό όσα αναφέρθηκαν φαίνεται πως τόσο οι διαλυτές όσο και οι αδιάλυτες φυτικές ίνες, ασκούν ωφέλιμες δράσεις στο ανθρώπινο σώμα. Επομένως η μέριμνα για μία διατροφή με ποικιλία τροφών που περιέχουν φυτικές ίνες είναι αυτή που μας βοηθά να αποκομίσουμε τα μέγιστα οφέλη από τη συνδυασμένη δράση των ουσιών αυτών. Πώς όμως αυτό επιτυγχάνεται; Μερικοί καθημερινοί τρόποι είναι οι εξής:\nΚαταναλώνοντας λαχανικά καθημερινά, ειδικά ωμά.\nΚαταναλώνοντας καθημερινά φρούτα και προτιμώντας ολόκληρα φρούτα, παρά χυμούς.\nΤρώγοντας κάποια φρούτα με τη φλούδα, πχ μήλο, αχλάδι, ροδάκινο κλπ.\nΕπιλέγοντας κάποια αποξηραμένα φρούτα όπως τα ξερά δαμάσκηνα σαν σνακ ή στη θέση κάποιου γλυκού.\nΕπιλέγοντας ψωμί και ζυμαρικά ολικής άλεσης.\nΠροτιμώντας δημητριακά πρωινού ολικής αλέσεως και νιφάδες βρώμης (προσέχοντας να έχουν χαμηλή περιεκτικότητα σε ζάχαρη και λίπος).\nΠροτιμώντας το αναποφλοίωτο ρύζι σε σχέση με το λευκό.\nΕντάσσοντας τα όσπρια στη διατροφή μας, τουλάχιστον 1 φορά/ εβδομάδα.\nΤρώγοντας αρκετές μέρες της εβδομάδας σαν ενδιάμεσο σνακ μικρές ποσότητες ( περίπου 2 κουταλιές σούπας) ανάλατων ξηρών καρπών, πχ ωμά αμύγδαλα.\nCummings JH. , Stephen AM. 2007. Carbohydrate terminology and classification. European Journal of Clinical Nutrition, 61(1): 5-18.\nUSDA National Nutrient Database for Standard Reference, Release 27 (2014).\nCummings JH. 1978. Nutritional implications of dietary fiber. Am J Clin Nutr, 31(10): 21-29.\nAnderson JW. et al. 2009. Health benefits of dietary fiber. Nutrition Reviews, 67(4): 188-205.\nCummings JH. 1981. Short chain fatty acids in the human colon. Gut, 22:763-779.\nBrown L. et al. 1999. Cholesterol lowering effects of dietary fiber: a meta-analysis. Am J Clin Nutr, 69(1) 30-42.\nEFSA sets European dietary reference values for nutrient intakes March 2010.\nKranz S. et al. 2012. What do we know about dietary fiber intake in children and health? The effects of fiber intake on constipation, obesity and diabetes in children. Adv Nutr, 3:47-53.\nΣοκολάτα: Τα υπέρ και τα κατά της πιο ‘γλυκιάς αμαρτίας’ Την επόμενη φορά που θα φάτε ένα κομμάτι σοκολάτας, ίσως να μην αισθανθείτε μεγάλες ενοχές για αυτό. Παρά την άσχημη φήμη της για την αύξηση του σωματικού βάρους, υπάρχουν πολλά οφέλη για την υγεία που σχετίζονται με αυτή την τροφή!...\nΔιατροφή στην περίοδο των διακοπών Καθώς σχεδιάζουμε σύντομες αποδράσεις σε κοντινές παραλίες ή και μεγαλύτερης διάρκειας διακοπές για το καλοκαίρι, αυτό που περιμένουμε είναι να χαλαρώσουμε και να αφήσουμε για λίγο στην άκρη το άγχος της καθημερινότητας. Στο διάστημα αυτό δεν επιθυμούμε να περιοριζόμαστε, αλλά...


Μνημόνιο Συνεργασίας για ΜμΕ υπέγραψαν ΥΠΟΙΚ και Πανεπιστήμιο Κύπρου\n08 Μαρτίου 2017 - 09:36\nΜνημόνιο Συνεργασίας μεταξύ Υπουργείου Οικονομικών και Πανεπιστήμιου Κύπρου για την παροχή υπηρεσιών αξιολόγησης νεοσύστατων μικρών και μεσαίων επιχειρήσεων (ΜΜΕ) ως καινοτόμων, υπέγραψαν το πρωί ο Υπουργός Οικονομικών Χάρης Γεωργιάδης και ο Πρύτανης του Πανεπιστημίου Κύπρου Κωνσταντίνος Χριστοφίδης.\nΣε δηλώσεις μετά την υπογραφή που έγινε στο Υπουργείο Οικονομικών, ο κ. Γεωργιάδης χαρακτήρισε σημαντικό το μνημόνιο συνεργασίας που υπέγραψαν οι δύο πλευρές και το οποίο θα επιτρέψει στο ΥΠΟΙΚ, όπως υπογράμμισε, βασιζόμενο στις υπηρεσίες και στην εργασία του Πανεπιστημίου Κύπρου “να αξιολογούμε τις αιτήσεις από καινούργιες επιχειρήσεις που θα θεωρούνται ως καινοτόμες και θα διεκδικούν αυτό το πολύ σημαντικό φορολογικό κίνητρο” που μπορεί να φθάνει μέχρι και το 50% του εισοδήματος.\nΟ Πρύτανης του Πανεπιστημίου Κύπρου ευχαρίστησε την πολιτεία και ιδιαίτερα το ΥΠΟΙΚ για τη στήριξη του προς το Πανεπιστήμιο Κύπρου αλλά κυρίως για αυτή τη νέα πολιτική, όπως είπε, σχετικά με τη μετατροπή της οικονομίας μας σε μια οικονομία γνώσης, καινοτομίας και που έχει σχέση με το καινούργιο.Ο Υπουργός Οικονομικών τόνισε ότι “η προώθηση, ενίσχυση της επιχειρηματικότητας και κυρίως της καινοτομίας αποτελεί βασικό στόχο της κυβερνητικής πολιτικής”, προσθέτοντας ότι “έτσι είναι που θα διαμορφώσουμε τις προϋποθέσεις για την δημιουργία ενός νέου πιο βιώσιμου μοντέλου ανάπτυξης για τον τόπο μας”.\nΣε αυτό το πλαίσιο, σύμφωνα με τον ΥΠΟΙΚ, έχει πρόσφατα προωθηθεί και εγκριθεί και από την 1η Ιανουαρίου του 2017 τεθεί σε ισχύ ένα πολύ ελκυστικό πλαίσιο φορολογικών κινήτρων για πρόσωπα που επενδύουν σε τέτοιες καινοτόμες επιχειρήσεις, επιχειρήσεις start ups είτε απευθείας είτε μέσω επενδυτικών ταμείων.Αναφέροντας ότι η φορολογική έκπτωση μπορεί να φθάνει μέχρι και το 50% του εισοδήματος, ο κ. Γεωργιάδης τόνισε πως “πρόκειται για ένα εξαιρετικά σημαντικό και στοχευμένο φορολογικό κίνητρο το οποίο έχουμε θεσπίσει και ήδη έχουμε πολύ θετική εικόνα ότι θα τύχει αξιοποίησης”, υπογράμμισε.\nΟ κ. Γεωργιάδης είπε ότι σε αυτό το πλαίσιο έχουμε υπογράψει σήμερα με το Πανεπιστήμιο Κύπρου ένα σημαντικό μνημόνιο συνεργασίας που θα μας επιτρέψει ως ΥΠΟΙΚ βασιζόμενοι στις υπηρεσίες και στην εργασία του Πανεπιστημίου Κύπρου να αξιολογούμε τις αιτήσεις από καινούργιες επιχειρήσεις που θα θεωρούνται ως καινοτόμες και θα διεκδικούν αυτό το πολύ σημαντικό φορολογικό κίνητρο”.\nΟ ΥΠΟΙΚ εξήγησε ότι η τεχνοκρατική και επιστημονική αξιολόγηση των προτάσεων και των επιχειρηματικών σχεδίων που είναι απαραίτητη για την έγκριση και απόδοση αυτού του φορολογικού κινήτρου θα γίνεται από το Πανεπιστήμιο Κύπρου στα πλαίσια αυτού του μνημονίου συνεργασίας που έχουμε υπογράψει ώστε το ΥΠΟΙΚ να λαμβάνει από το πανεπιστήμιο για την κάθε περίπτωση την τεκμηριωμένη σύσταση.\n“Είναι ένα πολύ καλό παράδειγμα συνεργασίας και σύμπραξης του κράτους και της Κυβέρνησης με το μεγάλο πανεπιστήμιο του τόπου μας για την πρακτική υλοποίηση και εφαρμογή ενός πολύ στοχευμένου και σημαντικού σχεδίου φορολογικών κινήτρων που θα ενθαρρύνει και θα ενισχύσει την καινοτόμο επιχειρηματικότητα στον τόπο μας”, πρόσθεσε.Ο Πρύτανης του Πανεπιστημίου Κύπρου είπε ότι το Πανεπιστήμιο είναι δίπλα στην πολιτεία σε κάθε προσπάθεια που έχει σχέση με αυτή την κατεύθυνση γιατί το Πανεπιστήμιο Κύπρου σκέφτεται πάρα πολύ και τους αυριανούς του απόφοιτους.\n“Σκεφτόμαστε όλα αυτά τα νέα παιδιά που θέλουν να δημιουργήσουν το καινούργιο, θέλουν να κάνουν τη δική τους εταιρεία, τη δική τους εταιρεία υψηλής τεχνολογίας”, ανέφερε, προσθέτοντας ότι “μέσα από το υπογραμμένο σήμερα μνημόνιο θα βρούμε τους τρόπους για να μπορούν αυτά τα παιδιά να έχουν εκείνη την στήριξη”.Ο κ. Χριστοφίδης είπε ότι το Πανεπιστήμιο προσμένει την ώρα που τα νέα παιδιά αυτού του τόπου θα μπορούν να φτιάχνουν τις δικές τους επιχειρήσεις και αυτά με τη σειρά τους να εργοδοτούν νέους απόφοιτους.“Στην ουσία προτείνουμε στην κοινωνία ένα καινούργιο μοντέλο ανάπτυξης, ένα καινούργιο ενάρετο κύκλο ανάπτυξης”, σημείωσε.\nΑνέφερε επίσης ότι με αυτό το καινούργιο σχέδιο μπαίνουμε σε μια άλλη εποχή όπου ο τόπος μας θα έχει να κερδίσει πολλά στο μέλλον, προσθέτοντας ότι “είναι σημαντικό ότι όλο και περισσότερα νέα παιδιά αρχίζουν να προχωρούν προς αυτές τις κατευθύνσεις και αυτό είναι ένα μεγάλο νέο για τον τόπο, την Κύπρο και την κοινωνία ευρύτερα”.Τέλος, ο κ. Χριστοφίδης ευχαρίστησε τον ΥΠΟΙΚ γιατί είναι δίπλα στο Πανεπιστήμιο Κύπρου στη μεγάλη του ανάπτυξη και εξέφρασε βεβαιότητα ότι “η νέα γενιά θα το ανταποδώσει στο πολλαπλάσιο”.


Μαρτίου | 2012 | ΑΝεμος\n- Είστε στην τελευταία θέση των χωρών για την ελευθερία του Τύπου. Τι λέτε γι αυτό; - Αοοοααχοοα! Αϊ ντιζαγκρί! 29 minutes ago\n30 Μαρτίου, 2012 8 Αυγούστου, 2012 by ANemos\nΣε κάποιους δεν άρεσε η κυκλοφοριακή -κι όχι μόνο- επιτυχία των δύο απεργιακών φύλλων που έβγαλαν οι εργαζόμενοι της Ελευθεροτυπίας και προσπάθησαν να διαβάλλουν και να υπονομεύσουν την προσπάθεια με διάφορους τρόπους. Ενας από αυτούς ήταν η αμφισβήτηση των οικονομικών στοιχείων για την έκδοση και διακίνηση των δύο φύλλων. Η συντακτική επιτροπή βέβαια είχε παρουσιάσει τα μέχρι τώρα γνωστά οικονομικά στοιχεία – έσοδα, έξοδα – από την κυκλοφορία των δύο απεργιακών φύλλων ( OI EΡΓAZOMENOI) στην τελευταία γενική συνέλευση των εργαζομένων ενώ είχε προηγηθεί σε παλιότερη συνέλευση η παρουσίαση των εσόδων – εξόδων για το πρώτο απεργιακό φύλλο. Οπως αναφέρουν οι εκπρόσωποι των εργαζόμενων στην Ελευθεροτυπία (Πάνος Σώκος, Σωτήρης Νικολόπουλος, Φώτης Παναγόπουλος) η έκδοση των δύο απεργιακών φύλλων με τον τίτλο «ΟΙ ΕΡΓΑΖΟΜΕΝΟΙ» ήταν απο τις κορυφαίες στιγμές του απεργιακού αγώνα ενώ η κυκλοφορία και..των δύο φύλλων ήταν μεγάλη…\nΤην ίδια ώρα εντείνονται οι φήμες ότι η εκδότρια Μάνια Τεγοπούλου αναζητεί φόρμουλα (και συνεργάτες) για να βγάλει την «Ελευθεροτυπία» στα περίπτερα πριν από τις εκλογές για να προλάβει τις πολιτικές εξελίξεις και να είναι μέσα στα πράγματα…\n-Δείτε εδώ τον οικονομικό απολογισμό με τα έσοδα – έξοδα από την κυκλοφορία των απεργιακών φύλλων στην Αθήνα\n«ΟΙ ΕΡΓΑΖΟΜΕΝΟΙ»: Εσοδα – έξοδα από την κυκλοφορία στην Αθήνα\nΤα μέχρι τώρα γνωστά οικονομικά στοιχεία – έσοδα, έξοδα – από την κυκλοφορία των δύο απεργιακών φύλλων ( OI EΡΓAZOMENOI) παρουσίασε στην τελευταία γενική συνέλευση των εργαζομένων η συντακτική επιτροπή. Είχε προηγηθεί σε παλιότερη συνέλευση η παρουσίαση των εσόδων – εξόδων για το πρώτο απεργιακό φύλλο. Ο συνολικός οικονομικός απολογισμός θα παρουσιασθεί σε επόμενη συνέλευση δεδομένου ότι η οικονομική εκκαθάριση από την κυκλοφορία στην επαρχία θα γίνει από το πρακτορείο διανομής μέσα στον Απρίλιο. Σύμφωνα με τα μέχρι τώρα οικονομικά στοιχεία από την κυκλοφορία των δύο φύλλων στην Αθήνα: 1. Τα έσοδα ήταν 24.902,37 ευρώ (258,86 από το αεροδρόμιο και 24.643,51 από την Αθήνα). 2. Τα άμεσα έξοδα εκτυπώσεων ήταν 12.739,30 (αφορούν στο δεύτερο απεργιακό φύλλο). Η έκδοση του πρώτου απεργιακού φύλλου ενισχύθηκε οικονομικά από την ΕΣΗΕΑ με το ποσό των 7000 ευρώ. Τα έξοδα εκτυπώσεων για το πρώτο απεργιακό φύλλο ήταν 6.625 ευρω. 3. Ενισχύθηκε με 1.000 ευρώ συνάδελφος λόγω προβλήματος υγείας και μετά από απόφαση της συνέλευσης. 4. Το σύνολο εξόδων ήταν 13.739,30 ευρώ. 5. Το υπόλοιπο των εσόδων από την κυκλοφορία των δύο φύλλων στην Αθήνα είναι 11.163,07 ευρώ. 6. Περίπου το 1/3 των εσόδων από την κυκλοφορία πηγαίνει στο πρακτορείο διανομής.\nΌταν το πρακτορείο διανομής κάνει την οικονομική εκκαθάριση από την κυκλοφορία στην επαρχία θα γίνει αναλυτική και συνολική παρουσίαση στην γενική συνέλευση. Ακολούθως όλα τα στοιχεία θα δημοσιευθούν στο μπλογκ. Καθε απεργιακό φύλλο βγαίνει μετά από απόφαση της γενικής συνέλευσης. Όταν η γενική συνέλευση αποφασίσει να μην ξαναβγεί απεργιακό φυλλο, όλα τα έσοδα θα μπουν από την «Ενότητα» στο απεργιακό ταμείο (ανοίγεται για το σκοπό αυτό τραπεζικός λογαριασμός απο τους τρεις εκπροσώπους και με εξουσιοδότηση της εργασιακής επιτροπής) και θα διατεθούν στους εργαζόμενους, όπως έχουν πει στη συνέλευση τόσο οι εκπρόσωποι των εργαζομένων όσο και η συντακτική επιτροπή.\nΗ έκδοση των δύο απεργιακών φύλλων με τον τίτλο «ΟΙ ΕΡΓΑΖΟΜΕΝΟΙ» ήταν απο τις κορυφαίες στιγμές του απεργιακού μας αγώνα. Οι αποφάσεις για την έκδοσή τους και μάλιστα με την συγκεκριμένη μορφή, ελήφθησαν από την γενική συνέλευση με πολύ μεγάλη πλειοψηφία.\n30 Μαρτίου, 2012 by ANemos\nΟ Χριστόφορος Κάσδαγλης γεννήθηκε το 1958. Έχει γράψει τα βιβλία Απολύομαι και τρελαίνομαι (1988), Επικίνδυνη ευρεσιτεχνία (1991), Σπλιτ! (2009), Η Αριστερά και ο κακός ο λύκος – Το γαμώτο ενός Αριστερού (2009), Το γαμώτο ενός παναθηναϊκού (2010), Ανώνυμοι χρεοκοπημένοι (2012). Έχει δουλέψει σε εφημερίδες, σε περιοδικά, στο ραδιόφωνο και στο ίντερνετ. Σπούδασε Οικονομικά στην ΑΣΟΕΕ. Είναι παντρεμένος και έχει δύο παιδιά. Ζει στην Αθήνα, δραπετεύει στα Τρίκαλα Κορινθίας και ονειρεύεται τα Απαλάχια Όρη.\nΤο νέο βιβλίο του Χριστόφορου Κάσδαγλη παρουσιάζεται στο 104 Κέντρο Λόγου & Τέχνης\nΕπισκεφθείτε τον ακόλουθο σύνδεσμο, για να δείτε το video του βιβλίου:\n“When you have people that are that passionate, all they need are the right resources”\nBut some entrepreneurs are pushing back against the bleak Greek narrative. Over the last year and a half, ambitious founders have taken advantage of depressed real estate prices to establish co-working spaces to serve their fellow start-up enthusiasts, places with names like coLab, Loft2Work, 123Pand ThermiLink. These hothouses, they hope, will offer a bright spot in the dark economy, helping entrepreneurs, particularly techies, to find fellowship, mentors, and maybe even access to capital as they build their companies.\n“Despite all the doom and gloom, we’re trying to get some good things going,” said Stavros Messinis, 39, a co-founder of coLab, which opened 18 months ago in Athens. “Entrepreneurship is the way out of this. There is no other way. Greece has been an insular economy for too long, where people have either worked for the state or worked in retail serving the primary Greek market. There are very few Greek companies that are exporting anything. Right now we’re consuming, but an economy needs to produce if it’s going to grow.”\n“When you have people that are that passionate, all they need are the right resources,” he added. Mr. Whitehill has his eye on a few ventures in particular: Virtual Trip Group, an accelerator and seed fund with a focus on e-learning for entrepreneurs, Made in Greece, a business-to-business portal for connecting potential exporters and suppliers with the outside world, andBabelverse, a real-time, on-demand audio translation service.\n“For some of these guys, it really comes down to patriotism,” he said. “The people who really care about Greece see their work as having a double bottom line: they’re making a short-term sacrifice for the long-term gain of their country.”\nWhat do you think? Can entrepreneurs help lead Greece out of its financial crisis?\nColab is a co-working & entrepreneurial space in the heart of Athens. Technology & Startups are our passion.\nAthens, Greece · http://www.colab.gr/\nA start-up accelerator and seed fund introducing the entrepreneurial ecosystem concept.\nEuropean Union · http://www.vtripgroup.com\neFront is a modern LMS that emphasizes the user-experience without compromising on functionality\n[&amp;amp;amp;amp;amp;lt;a href=»http://storify.com/anemosnaftilos/trying-to-inject-entrepreneurship-into-the-greek-e» target=»_blank»&amp;amp;amp;amp;amp;gt;View the story «Trying to Inject Entrepreneurship Into the Greek Economy» on Storify&amp;amp;amp;amp;amp;lt;/a&amp;amp;amp;amp;amp;gt;]\n20 Μαρτίου, 2012 8 Αυγούστου, 2012 by ANemos\nΤο ΧΩΝΙ την Κυριακή 25 Μαρτίου θα κρέμεται στα περίπτερα όλης της χώρας\nΤο «ΧΩΝΙ» στην ελληνική ένδοξη Ιστορία ήταν η φωνή που έλεγε τα νέα της Αντίστασης.\nΕίναι δυστύχημα που χρειαζόμαστε και σήμερα το νέο ΧΩΝΙ. Όμως είμαστε έτοιμοι να\nαναλάβουμε τις ευθύνες μας και να στήσουμε και πάλι το νέο «ανυπάκουο» ΜΜΕ που έχει\nανάγκη η χώρα. Γιατί ο κόσμος θα πρέπει να μάθει την αλήθεια.\nΤα στοιχεία που του κρύβουν είναι… εκκωφαντικά.\nΤο ΧΩΝΙ είναι η νέα μεγάλη κυριακάτικη αντι-μνημονιακή εφημερίδα που στόχο έχει να\nγίνει το βήμα κάθε πολίτη, κόμματος και κινήματος της κοινωνίας που αντιδρά.\nΤο ΧΩΝΙ την Κυριακή 25 Μαρτίου θα κρέμεται στα περίπτερα όλης της χώρας. Θα το βρείτε\nσε όλα τα σημεία πώλησης των κυριακάτικων φύλλων.\nΗ παρουσίαση και η ανάλυση των πραγματικών στοιχείων του χρέους, των δανειακών\nσυμβάσεων, αλλά και η καταγραφή των πραγματικών τάσεων που αναπτύσσονται στην\nελληνική κοινωνία είναι η βασική μας θεματολογία που θα κεντρίσει το ενδιαφέρον του\nΕπειδή πιστεύουμε ότι ο κόσμος κουράστηκε να τους ακούει να του λένε ψέματα.\nΕπειδή πιστεύουμε ότι ο κόσμος έχει άλλη άποψη από αυτή που προσπαθούν να του\nΕπειδή πιστεύουμε ότι η δύναμη του λαού είναι η γνώση…\nΑποφασίσαμε να δημιουργήσουμε το ΧΩΝΙ που έχει ανάγκη η Ελλάδα σήμερα.\nΤο ΧΩΝΙ απευθύνεται στον αναγνώστη που βαρέθηκε να ακούει και θέλει πλέον να\nΔημήτρης Καζάκης, Μάνος Κακλαμάνος, Γιώργος Χριστοφορίδης\n20 Μαρτίου, 2012 by ANemos


Εμπειρογνώμονες αναμένεται να ανακοινώσει η Sony στη MobileΠαγκόσμιο Συνέδριο 2019 smartphone-ναυαρχίδα Xperia XZ4. Ωστόσο, οι Ιάπωνες εξέπληξαν τους πάντες, δείχνοντας το Xperia 1. Αυτό είναι ουσιαστικά το ίδιο gadget, που ονομάζεται με νέο τρόπο. Αυτή η κίνηση του κατασκευαστή είναι απολύτως δικαιολογημένη, δεδομένου ότι κυκλοφόρησε μια εντελώς νέα συσκευή και όχι μια βελτιωμένη έκδοση ενός από τα προηγούμενα μοντέλα.\nΟ σχεδιασμός των smartphones της Sony ήταν πάντα διακριτικός. Η νέα ναυαρχίδα δεν αποτελεί εξαίρεση. Ας ξεκινήσουμε με ένα μοναδικό λόγο διαστάσεων της οθόνης: 21: 9. Ως αποτέλεσμα, το σώμα του Xperia 1 απλώνεται. Επομένως, είναι πιο βολικό να εργάζεστε με δύο εφαρμογές και περισσότερες πληροφορίες ταιριάζουν. Είναι επίσης σημαντικό ότι η ανάλυση οθόνης είναι 4K.\nΟ κατασκευαστής αρνήθηκε τον νέο αισθητήρα απόυψηλή ανάλυση υπέρ τριών διαφορετικών ενοτήτων 12 megapixel. Εστιακή ισοδύναμη απόσταση του κύριου - 26 χιλιοστά. Υπάρχει οπτική σταθεροποίηση των συμβατικών εικόνων, OIS για πορτραίτα, τηλεφακός με εστιακή ισοδύναμη απόσταση 56 χιλιοστών, αποκοπή 16 mm που παρέχει ευρεία γωνία θέασης στη φωτογραφία.\nΔυνατότητα λήψης με αυτόματη εστίαση στη λειτουργία 10fps, αυτόματη έκθεση. Μπορείτε επίσης να πυροβολείτε σε συνθήκες χαμηλού φωτισμού και να δημιουργήσετε κινηματογραφικά κλιπ σε 24 fps σε μορφή 21: 9. Η λήψη βίντεο πραγματοποιείται σε ανάλυση 4K και συμπληρώνεται με μάζα λειτουργίας.\nΕίναι διαθέσιμη η λειτουργία Professional Cinema Proλήψη, επεξεργασία σκηνών σε μια ήδη εγκατεστημένη εφαρμογή. Ο πίνακας Xperia 1 είναι 8-bit και με FRC είναι 10-bit. Οι χώροι ευρείας χρωματικής έκφρασης ITU-R BT.2020, DCI-P3 και Illuminant D65 υποστηρίζονται για εργασίες με τυπικές πηγές φωτός.\nΥπάρχουν στερεοφωνικά ηχεία που υποστηρίζουν την τεχνολογίαsurround ήχο dolby atmos. Υπάρχει επίσης μια επιλογή Dynamic Vibration System, η οποία σας επιτρέπει να συνοδεύετε τον ήχο με δόνηση - για παράδειγμα, μια έκρηξη σε μια ταινία ή ένα παιχνίδι. Το smartphone πρέπει επίσης να υποστηρίζει τον κωδικοποιητή LDAC, το Hi-Res Audio, τη στερεοφωνική εγγραφή ήχου, την τεχνολογία DSEE HX, η οποία αποκαθιστά δεδομένα που χάνονται κατά τη συμπίεση.\nΥπάρχει ένα gadget και Side Sense - επιλογή,σας επιτρέπει να το διαχειριστείτε με πατημασιές και τάπας στις πλευρικές επιφάνειες. Έτσι, με διπλό πάτημα, θα ξεκινήσει το μενού γρήγορης πρόσβασης στις αγαπημένες σας εφαρμογές. Η τεχνητή νοημοσύνη προσαρμόζεται στις ανάγκες του χρήστη, λαμβάνοντας υπόψη την ώρα της ημέρας. Σύρετε προς τα κάτω για να επιστρέψετε.\nΓεμίζοντας από το Sony Xperia 1- κορυφή: 8-core Snapdragon 855 από την Qualcomm, υποστηρίζοντας το Snapdragon Elite Gaming. Η μνήμη RAM είναι 6 gigabytes, η ενσωματωμένη μονάδα 128 gigabyte επεκτείνεται με κάρτες microSD 512 gigabyte. Διαχείριση - Android OS 9,0 Pie.\nΟθόνη Ultra HD με διαγώνιο 6.Το 5 ιντσών υποστηρίζει HDR και προστατεύεται από γυαλί Gorilla 6. Η μπαταρία 3330 mAh υποστηρίζει την τεχνολογία γρήγορης φόρτισης. Ένας πλαϊνικός σαρωτής δακτυλικών αποτυπωμάτων παρέχει ξεκλείδωμα. Προστασία από το νερό - σύμφωνα με το πρότυπο IP65 / IP68. Τα χρώματα είναι μοβ, λευκό, γκρι και μαύρο.\nΤο μυστικό μυστικό της Betelgeuse - ένα γιγαντιαίο αστέρι καταβρόχθισε τον γείτονά του


Η Βουλγαρία παρουσιάζει το σχέδιο ανάκαμψης τον Ιούλιο - Ειδήσεις\nΤο Βουλγαρικό Σχέδιο Ανάκαμψης και Βιωσιμότητας βρίσκεται υπό προετοιμασία και θα παρουσιαστεί στις Βρυξέλλες τον Ιούλιο. Αυτό δήλωσε ο Πρόεδρος της Δημοκρατίας Ρούμεν Ράντεφ, ο οποίος, μαζί με άλλους ηγέτες των κρατών μελών της Ευρωπαϊκή Ένωση, συμμετείχε σε τηλεδιάσκεψη με τον Πρόεδρο του Ευρωπαϊκού Συμβουλίου Σάρλ Μισέλ.\nΟ Πρόεδρος της Δημοκρατίας ζήτησε να ενισχυθούν οι ευρωπαϊκοί μηχανισμοί αντιμετώπισης κρίσεων και να αυξηθεί η ανθεκτικότητα των συστημάτων υγείας των κρατών-μελών.\nΟ ΠτΔ επεσήμανε επίσης ότι η Ευρωπαϊκή Ένωση χρειάζεται σχέδιο αντίδρασης σε περίπτωση ταχείας αύξησης των μεταναστευτικών ροών.\nΒουλγαρική Ραδιοφωνία Ειδήσεις Ευρωπαϊκή Ένωση Πρόεδρος της Δημοκρατίας Σχέδιο Ανάκαμψης και Βιωσιμότητας\nΣυνάντηση με τον ΠτΔ για την κατάσταση με Covid-19\nΣε συνάντηση με τον Πρόεδρο της Δημοκρατίας Ρούμεν Ράντεφ ο υπηρεσιακός πρωθυπουργός Στέφαν Γιάνεφ και οι αρμόδιοι υπουργοί θα συζητήσουν την ετοιμότητα για αντιμετώπιση ενδεχόμενου τέταρτου κύματος κοροναϊού. Ο πρωθυπουργός χθες προειδοποίησε στη..\nδημοσίευση: 8/6/21 6:35 AM\nΟ υπηρεσιακός πρωθυπουργός Στέφαν Γιάνεφ δεν απέκλεισε το ενδεχόμενο η Βουλγαρία να ζητήσει βοήθεια για την αντιμετώπιση των πυρκαγιών στη χώρα μέσω του..


Κατ’ εξαίρεση άδεια σε στάβλους που «βλέπουν» σε οδικό δίκτυο - Sinidisi.gr\nΣΥΝΕΙΔΗΣΗ › Αγροτικα Νεα › Κατ’ εξαίρεση άδεια σε στάβλους που «βλέπουν» σε οδικό δίκτυο\nΚατ’ εξαίρεση άδεια σε στάβλους που «βλέπουν» σε οδικό δίκτυο\n19 Σεπ 2016 17:54:41 EET\nΆδεια κατ’ εξαίρεση μπορούν να λάβουν και οι υφιστάμενες κτηνοτροφικές εγκαταστάσεις που ευρίσκονται πλησίον εθνικού ή επαρχιακού οδικού και σιδηροδρομικού δικτύου και δεν πληρούν τις ελάχιστες αποστάσεις που ορίζει ο Νόμος 4056/2012. Αυτό προβλέπει μεταξύ άλλων η τροπολογία του υπουργείου Αγροτικής Ανάπτυξης, που παρατείνει παράλληλα την προθεσμία έκδοσης άδειας που έληξε στις 12 Σεπτεμβρίου 2016, μέχρι τις 31 Δεκεμβρίου 2018.\nMε βάση το Παράρτημα του άρθρου 20 του νόμου 4056/2012 προβλέπονταν πως τέτοιες εγκαταστάσεις έπρεπε ανάλογα με τον αριθμό ζώων που φιλοξενούν να είναι σε απόσταση 50 μέτρων από εθνικό ή επαρχιακό οδικό και σιδηροδρομικό δίκτυο εφόσον φιλοξενούνταν σε αυτό από 21-40 ζώα. Όσες μονάδες είχαν από 41 έως 650 ζώα έπρεπε να απέχουν τουλάχιστον 100 μέτρα από το δίκτυο.\nΣημειωτέον πως η τροπολογία κατατέθηκε στη Βουλή στο σχέδιο νόμου «Κύρωση του Μνημονίου Κατανόησης μεταξύ του υπουργείου Αγροτικής Ανάπτυξης της Ελληνικής Δημοκρατίας και του υπουργείου Γεωργίας και Εγγείων Βελτιώσεων της Αραβικής Δημοκρατίας της Αιγύπτου για συνεργασία στον τομέα της αλιείας και της υδατοκαλλιέργειας».\nΜε αυτή, παρατείνεται εκ νέου από τότε που έληξε (12.09.2016) και μέχρι 31.12.2018 η προθεσμία έκδοσης άδειας εγκατάστασης των κτηνοτροφικών εγκαταστάσεων όλων των κατηγοριών της παρ. 1 του άρθρου 2 του ν. 4056/2012.\nΚατά τη διάρκεια της ανωτέρω παράτασης, σύμφωνα με το agronews.gr, εξακολουθεί να υφίσταται η αναστολή ισχύος των διοικητικών πράξεων αποβολής, επιβολής προστίμων, κατεδάφισης που τυχόν είχαν εκδοθεί, καθώς και η δυνατότητα ένταξης των κτηνοτροφικών εγκαταστάσεων σε επιδοτούμενα προγράμματα της Ευρωπαϊκής Ένωσης (Ε.Ε.).\nΧορηγείται άδεια εγκατάστασης κατ’ εξαίρεση:\n• σε σταβλικές εγκαταστάσεις των Ανώτατων Εκπαιδευτικών Ιδρυμάτων, Ερευνητικών και Νοσηλευτικών Ιδρυμάτων, των Επαγγελματικών Σχολών (ΕΠΑΣ), αρμοδιότητας του Υπουργείου Αγροτικής Ανάπτυξης και Τροφίμων ή άλλων εκπαιδευτικών δομών και υφιστάμενων ιππικών ομίλων εντός ή πλησίον κατοικημένων περιοχών που δεν πληρούν τις προϋποθέσεις του Παραρτήματος του άρθρου 20 του ν. 4056/2012.\n• Στις περιπτώσεις υφιστάμενων κτηνοτροφικών εγκαταστάσεων που ευρίσκονται πλησίον εθνικού ή επαρχιακού οδικού και σιδηροδρομικού δικτύου και δεν πληρούν τις ελάχιστες αποστάσεις του Παραρτήματος του άρθρου 20 του ν. 4056/2012.\nΜε την προτεινόμενη τροπολογία-προσθήκη ρυθμίζονται θέματα του Υπουργείου Αγροτικής Ανάπτυξης και Τροφίμων.\nΣυγκεκριμένα επιχειρείται ρύθμιση θεμάτων τα οποία αφορούν στις αδειοδοτήσεις των κτηνοτροφικών εγκαταστάσεων με την τροποποίηση των διατάξεων του ν. 4056/2012 (Α’ 52) όπως ισχύει.\nΟ κλάδος της κτηνοτροφίας αποτελεί έναν από τους βασικότερους άξονες ανασυγκρότησης της αγροτικής οικονομίας καθώς πέραν της χαμηλής συμμετοχής του στους οικονομικούς δείκτες της χώρας, αποτελεί έναν κλάδο ο οποίος παράγει ισχυρά ποιοτικά προϊόντα, υψηλής προστιθέμενης αξίας (π.χ. φέτα). Η στήριξη και προώθηση της κτηνοτροφίας αποτελεί μια από τις βασικές στρατηγικές επιλογές του Υπουργείου Αγροτικής Ανάπτυξης και Τροφίμων, η οποία αποτυπώνεται σε κάθε προσπάθεια του Υπουργείου, έτσι ώστε ο κλάδος της κτηνοτροφίας να ξεπεράσει τις δομικές του αδυναμίες και να συμβάλει ουσιαστικά στην μεγέθυνση του αγροτικού Ακαθάριστου Εθνικού Προϊόντος (ΑΕΠ).\nΕπιπλέον, αντιμετωπίζονται σειρά προβλημάτων που πηγάζουν από τις διοικητικές αδυναμίες εφαρμογής του ν. 4056/2012 και δημιουργούν ασφυκτικές καταστάσεις και κοινωνικά προβλήματα στους κτηνοτρόφους και τις τοπικές κοινωνίες. Αναλυτικότερα:\nΜε την παράγραφο 2 της προτεινόμενης τροπολογίας-προσθήκης: α) προστίθεται στο τέλος της παραγρ. 3 του αρ. 5 του ν. 4056/2012 εδάφιο με το οποίο δίνεται η δυνατότητα έκδοσης άδειας εγκατάστασης σε κτηνοτροφικές εγκαταστάσεις εντός ΑΕΙ, ερευνητικών φορέων, νοσηλευτικών Ιδρυμάτων, εποπτευόμενων σχολών ΕΠΑΣ από το Υπουργείο Αγροτικής Ανάπτυξης και Τροφίμων καθώς και εντός λοιπών εκπαιδευτικών δομών ή σε υφιστάμενους ιππικούς ομίλους και οι οποίες δεν πληρούν τις προϋποθέσεις του παραρτήματος του αρ. 20, με στόχο τη νομιμοποίηση της δραστηριότητας των εν λόγω εγκαταστάσεων, οι οποίες δομές έχουν ως κύριο σκοπό την εκπαίδευση, την έρευνα, τον αθλητισμό, τη ψυχαγωγία και την υγεία, β) η υποπερίπτωση αα’ της περίπτωσης β’ της παρ. 4 του άρθρου 5 τροποποιείται έτσι ώστε οι υφιστάμενες κτηνοτροφικές μονάδες κατά την έναρξη του ν. 4056/2012, οι οποίες βρίσκονταν πλησίον εθνικού ή επαρχιακού οδικού και σιδηροδρομικού δικτύου αποκτούν τη δυνατότητα έκδοσης σχετικής άδειας εγκατάστασης, καθώς η δραστηριότητα τους προϋπήρχε της ισχύος του νόμου, μάλιστα μεγάλος αριθμός κτηνοτροφικών μονάδων έχει πραγματοποιήσει σημαντικές επενδύσεις.\nΣτην παράγραφο 3 της προτεινόμενης τροπολογίας-προσθήκης με την α’ και γ’ περίπτωση τροποποιείται, το τελευταίο εδάφιο της παρ. 3 και το τελευταίο εδάφιο της περίπτωσης β της παρ. 5 του αρ. 6 του ν. 4056/2012, προκειμένου να δοθεί δικαίωμα παράτασης ισχύος της άδειας προέγκρισης καθώς, εντός των προβλεπόμενων προθεσμιών που θέτει ο ισχύων νόμος, μεγάλος αριθμός κτηνοτρόφων δεν συγκεντρώνουν τα απαραίτητα δικαιολογητικά είτε λόγω υπαιτιότητας της δημόσιας διοίκησης (γραφειοκρατία, αναμονή έκδοσης δικαιολογητικού, κλιμακίων ελέγχου κλπ) είτε ελλιπούς ενημέρωσης ή/και οικονομικών δυσχερειών με αποτέλεσμα οι κτηνοτρόφοι αυτοί να μην μπορούν να ασκήσουν νομίμως την κτηνοτροφική τους δραστηριότητα κινδυνεύοντας με οικονομικές κυρώσεις και σφράγισμα των εγκαταστάσεών τους.\nΜε την β’ περίπτωση της παρ. 3 της προτεινόμενης τροπολογίας- προσθήκης τροποποιείται το τελευταίο εδάφιο της παραγράφου 4 του αρ. 6 του ν. 4056/2012, έτσι ώστε η άδεια προέγκρισης εγκατάστασης να χρησιμοποιηθεί ως δικαιολογητικό εν ισχύ οπουδήποτε στη δημόσια διοίκηση ζητείται η άδεια εγκατάστασης, γεγονός που εξυπηρετεί ιδιαίτερα στα συγχρηματοδοτούμενα προγράμματα αγροτικής ανάπτυξης και στη λήψη σχετικών οικονομικών ενισχύσεων από τους κτηνοτρόφους.\nΜε την παράγραφο 4 της προτεινόμενης τροπολογίας-προσθήκης προστίθεται εδάφιο στο τέλος της παρ. 5 του αρθ. 17α του ν. 4056/2012. Ρυθμίζονται θέματα που αφορούν την εφαρμογή κυρώσεων σε κτηνοτροφικές μονάδες οι οποίες υφίστανται εντός ή πλησίον οικισμού και οι οποίες δεν διαθέτουν άδεια διατήρησης όχι από ευθύνη των ίδιων των κτηνοτρόφων αλλά από καθυστέρηση της ίδιας της δημόσιας διοίκησης λόγω της πολυπλοκότητας των διαδικασιών του ισχύοντος νομικού πλαισίου.\nΛόγω των ανωτέρω κρίνεται σκόπιμη η νομοθετική ρύθμιση με τροπολογία- προσθήκη, το περιεχόμενο της οποίας έχει ως εξής :\n1. Η προθεσμία έκδοσης άδειας εγκατάστασης, των κτηνοτροφικών εγκαταστάσεων όλων των κατηγοριών της παρ. 1 του άρθρου 2 του 4056/2012 (Α’ 52), η οποία προβλέπεται στην παρ.1 του άρθρου 14 του ν. 4056/2012, παρατείνεται έως τις 31.12.2018. Όπου στις διατάξεις των παραγράφων 1 και 4 του άρθρου 14 του ν. 4056/2012 αναφέρεται η αρχική προθεσμία των τριών (3) ετών νοείται η προθεσμία που λήγει στις 31.12.2018.\n2. Το άρθρο 5 του ν. 4056/2012 τροποποιείται ως εξής:\nα) Στο τέλος της παραγράφου 3 του άρθρου 5 προστίθεται εδάφιο ως εξής: «Κατ’ εξαίρεση των ανωτέρω, στις σταβλικές εγκαταστάσεις των Ανώτατων Εκπαιδευτικών Ιδρυμάτων (Πανεπιστημίων και Τεχνολογικών Εκπαιδευτικών Ιδρυμάτων), Ερευνητικών και Νοσηλευτικών Ιδρυμάτων, των Επαγγελματικών Σχολών (ΕΠΑΣ) του ν. 3475/2006 (Α’ 146), αρμοδιότητας του Υπουργείου Αγροτικής Ανάπτυξης και Τροφίμων ή άλλων εκπαιδευτικών δομών και υφιστάμενων ιππικών ομίλων εντός ή πλησίον κατοικημένων περιοχών , που δεν πληρούν τις προϋποθέσεις του Παραρτήματος του άρθρου 20, χορηγείται άδεια εγκατάστασης.»\nβ) Η υποπερίπτωση αα’ της περίπτωσης β’ της παραγράφου 4 του άρθρου 5, αντικαθίσταται ως εξής:\n«αα) Τον άξονα εθνικών δρόμων και σιδηροδρομικών γραμμών. Κατ’ εξαίρεση στις περιπτώσεις υφιστάμενων κτηνοτροφικών εγκαταστάσεων, κατά την έναρξη ισχύος του νόμου, που ευρίσκονται πλησίον εθνικού ή επαρχιακού οδικού και σιδηροδρομικού δικτύου και δεν πληρούν τις ελάχιστες αποστάσεις του παραρτήματος του άρθρου 20 (πίνακας 2 του παραρτήματος), χορηγείται άδεια εγκατάστασης.»\n3. Το άρθρο 6 του ν. 4056/2012 τροποποιείται ως εξής:\nα) Το τελευταίο εδάφιο της παραγράφου 3 του άρθρου β, αντικαθίσταται ως εξής:\n«Σε περίπτωση μη τήρησης των ανωτέρω προθεσμιών, ο ενδιαφερόμενος μπορεί να υποβάλει αίτηση για παράταση ισχύος της άδειας προέγκρισης εγκατάστασης κτηνοτροφικής εγκατάστασης διατυπώνοντας και αιτιολογώντας τους λόγους μη τήρησης των προθεσμιών. Σε περίπτωση που οι λόγοι μη τήρησης των προθεσμιών οφείλονται:\nα) σε αναμονή έκδοσης προαπαιτούμενου δικαιολογητικού από αρμόδια δημόσια αρχή ή γενικότερα σε υπαιτιότητα της δημόσιας διοίκησης τότε η AAA εγκρίνει παράταση ισχύος ενός έτους, η οποία ανανεώνεται με απόφαση της AAA.\nβ) σε άλλη αιτία πέραν της δημόσιας διοίκησης, τότε η AAA εγκρίνει την αίτηση παράτασης ισχύος ενός έτους χωρίς δικαίωμα ανανέωσης.»\nβ) Το τελευταίο εδάφιο της παραγράφου 4 του άρθρου 6, αντικαθίσταται ως εξής:\n«Η άδεια προέγκρισης εγκατάστασης έχει την ισχύ άδειας εγκατάστασης μέχρι την έκδοση της τελευταίας.»\nγ) Το τελευταίο εδάφιο της περίπτωσης β’ της παραγράφου 5 του άρθρου 6, αντικαθίσταται ως εξής:\n«Σε περίπτωση μη τήρησης των ανωτέρω προθεσμιών, ο ενδιαφερόμενος μπορεί να υποβάλει αίτηση για παράταση ισχύος της άδειας προέγκρισης εγκατάστασης κτηνοτροφικής εγκατάστασης διατυπώνοντας και αιτιολογώντας τους λόγους μη τήρησης των προθεσμιών . Σε περίπτωση που οι λόγοι μη τήρησης των προθεσμιών οφείλονται:\nα) σε αναμονή έκδοσης προαπαιτούμενου δικαιολογητικού από αρμόδια δημόσια αρχή ή γενικότερα σε υπαιτιότητα της δημόσιας διοίκησης τότε-,η AAA εγκρίνει παράταση ισχύος ενός έτους, η οποία ανανεώνεται με απόφαση της AAA.\n4. Στο τέλος της παραγράφου 5 του άρθρου 17α του ν. 4056/2012, προστίθεται εδάφιο ως εξής:\n«Μέχρι την έκδοση της ως άνω απόφασης αναστέλλεται η ισχύς των διοικητικών πράξεων αποβολής, επιβολής προστίμων, κατεδάφισης που τυχόν έχουν εκδοθεί και ανακαλούνται οριστικά εφόσον εκδοθεί η άδεια διατήρησης.»\nάδειαβλέπουνΚατ’ εξαίρεσηοδικό δίκτυο